
转讜住驻讜转





	讜讛讗 诪讘讟诇 讻诇讬 诪讛讬讻谞讜. 驻讬专砖谞讜 诇诪注诇讛 讘驻专拽 讻讬专讛 (讚祝 诪讙.): 砖转讬诐 讘讬讚讬 讗讚诐 讜讗讞转 讘讗讬诇谉. 讘住讜讻讛 讘驻''讘 (讚祝 讻讘: 讜砖诐) 转谞谉 讛注讜砖讛 住讜讻转讜 讘专讗砖 讛讗讬诇谉 讬砖 诇驻专砖 讘砖谞讬 注谞讬谞讬诐 讛注讜砖讛 住讜讻转讜 讘专讗砖 讛讗讬诇谉 讻讙讜谉 砖讛住讻讱 砖诇 住讜讻讛 注诇 讙讘讬 讛讗讬诇谉 讜讛讗讬诇谉 住讜诪讱 讗讜转讛 砖讗讬谉 讬讻讜诇 诇注诇讜转 注诇 讗讜转讜 住讻讱 讗诇讗 讗诐 讻谉 讬砖转诪砖 讘讗讬诇谉 砖专讙讬诇讬谉 讛讬讜 诇转转 讻诇讬讛谉 注诇 讛住讻讱 讗''谞 讬砖 诇驻专砖 砖讛转拽专讛 住诪讜讻讛 讘讗讬诇谉 砖讘谞讗讛 讘讙讜讘讛 讜转讞转讬讛 注诇 讛讗讬诇谉 讚讛砖转讗 讻诇 砖注讛 砖讛讜讗 诪讛诇讱 讘住讜讻讛 诪砖转诪砖 讘讗讬诇谉: 讘讞讬讘讜专 讙讜讜诇拽讬. 砖谞讬 砖拽讬谉 讗讞讚 讘讬诪讬谉 讛讞诪讜专 讜讗讞讚 诪砖诪讗诇讜 讜讘专讗砖 讻诇 讗讞讚 诪谉 讛砖拽讬谉 专爪讜注讛 讗讞转 讜拽讜砖专讬谉 讗讜转谉 砖转讬 讛专爪讜注讜转 讬讞讚 讜注讻砖讬讜 诪讜谞讞 讛拽砖专 讻谞讙讚 讙讘讜 砖诇 讛讞诪讜专 讜讛砖拽讬谉 诪讻讘讬讚讬谉 诇讻讗谉 讜诇讻讗谉 讜讗讬 讗驻砖专 诇讛转讬专 讛拽砖专 讗诐 诇讗 讬讙讘讬讛讜 讛砖拽讬谉 诪注讟 讜谞住诪讻讬谉 砖转讬 讛砖拽讬谉 讘讻专讬住讜 砖诇 讛讞诪讜专 讜讛讜讜 诇讛讜 讻爪讚讚讬诐:





专讘 谞住讬诐 讙讗讜谉

讜讗驻讬' 诇诪讗谉 讚讗诪专 诇讜拽讬谉. 讻诇讜' 砖专' 讬砖诪注讗诇 住讘专 讻讬 诇讗讜 砖谞讬转谉 诇讗讝讛专转 [诪讬转转] 讘"讚 诇讜拽讬谉 注诇讬讜 讜专"注 住讘专 诇讗讜 砖谞讬转谉 诇讗讝讛专转 [诪讬转转] 讘"讚 讗讬谉 诇讜拽讬谉 注诇讬讜:




讜讛讗 拽讗 诪讘讟诇 讻诇讬 诪讛讬讻谞讜.





专讘讬谞讜 讞谞谞讗诇

讜讛诇讻转讗 讻专' 讬讜讞谞谉 讚讛讗 讚专诪讬 诇讬转讗 讚专讘讗 讗讛讚专 注诇讬讛 讜驻专讬讱 诇讟注诪讬讛. 讜讗注"讙 讚驻专讬拽 诇谞驻砖讬讛 诇讗 砖讘拽讬谞谉 讚讘专讬 专讘讗 讜住诪讻讬谞谉 讗砖谞讜讬讬讛:




讛讙讬注 诇讞爪专 讛讞讬爪讜谞讛 谞讜讟诇 讛讻诇讬诐 讜讻讜'. 讗诪专 专讘 讛讜谞讗 讛讬转讛 讘讛诪转讜 讟注讜谞讛 讻诇讬 讝讻讜讻讬转 诪讘讬讗 讻专讬诐 讜讻住转讜转 讜诪转讬专 讛讻诇讬诐 讜讛砖拽讬谉 谞讜驻诇讬诐 讜讗拽砖讬谞谉 注诇讛 讜讛转谞谉 谞讜讟诇 讗转 讛讻诇讬诐 讛谞讬讟诇讬谉 讘砖讘转 讜讻诇讬 讝讻讜讻讬转 谞讬讟诇讬谉 讘砖讘转 讜诇诪讛 讗讬谉 谞讬讟诇讬谉 讘驻谞讬 注爪诪谉. 



讜驻专讬拽 专讘 讛讜谞讗 诪讬 住讘专转 讛讗 讚讗诪专讬' 讛讬转讛 [讘讛诪转讜] 讟注讜谞讛 讻诇讬 讝讻讜讻讬' 讻讻讜住讜转 讜讗砖讬砖讜转 拽讗诪讬谞讗 讚砖专讬 诇讟诇讟诇谉 讘砖讘转 拽讗诪专 讘拽专谞讬 (讚讗讜谞讬) [讚讗讜诪谞讗] 拽讗讬诪谞讗 砖诪讜爪爪讬谉 讘讛谉 讛讚诐 砖讗住讜专 诇讟诇讟诇谉 讜诇诪讛 讗住讜专 诇讟诇讟诇谉 讜讛讗 拽讬讬"诇 讚讚讘专 砖诪诇讗讻转讜 诇讗讬住讜专 讗驻讬' 诇爪讜专讱 讙讜驻讜 讜诪拽讜诪讜 砖专讬. 转讜讘 讗拽砖讬' 注诇讬讛 讛讗 讗诪专转 诪讘讬讗 讻专讬诐 讜讻住转讜转 讜诪谞讬讞 转讞转 诪砖讗讜讬 讛讘讛诪讛 讻讚讬 砖讬驻诇讜 讻诇讬 讝讻讜讻讬转 讛诇诇讜 注诇 讚讘专 专讱 砖诇讗 讬砖讘专讜 讜讛诇讗 讗住讜专 诇讛砖转诪砖 讘讗讜转谉 讛讻专讬诐 讜讛讻住转讜转 讻诇 讝诪谉 砖讗诇讜 讻诇讬 讝讻讜讻讬转 注诇讬讛谉 讜讗讬谞讜 讬讻讜诇 诇讬砖谉 讘讛诐 讜讛谞讛 诪讘讟诇 讻诇讬 诪讛讬讻谞讜 讜驻专讬拽 专讘 讗砖讬 讘砖诇讬驻讬 讝讜讟专讬. 驻讬' 砖诪谞注专 讗转 讛讻专 讗讜 讗转 讛讻住转 诪注讟 讜讛谉 谞讜驻诇讜转 讻讬 讛讗 讚转谞谉 诪注讜转 砖注诇 讛讻专 诪谞注专 讗转 讛讻专 讜讛谉 谞讜驻诇讜转. 讜讗拽砖讬谞谉 注诇讬讛 讛讬转讛 讘讛诪转讜 讟注讜谞讛 注砖砖讬讜转 诪转讬专 讞讘诇讬诐 讜讛砖拽讬谉 谞讜驻诇讬诐. 



讜讗注"驻 砖诪砖转讘专讬谉 讜驻专讬拽 专讘 讛讜谞讗 讗诇讜 讛注砖砖讬讜转 讗讬谞谉 讻诇讬 讝讻讜讻讬转 注砖讜讬谉 讗诇讗 驻讜诇住讗 驻讬' 讞转讬讻讜转 讙讚讜诇讜转 讻讚讻转讬讘 讘专讝诇 注砖讜转 讜专讜爪讛 诇讛讻谞讬住诐 诇讘讜专 诇注砖讜转 诪讛谉 讻诇讬 讝讻讜讻讬转 讜讛诇讻转讗 讻专讘 讛讜谞讗 讚讗注"讙 讚讗讬转讜转讘 讛讗 砖谞讬 诇讛 讜砖谞讜讬讬讗 砖讬谞讜讬讬谉 讗讬谞讜谉 讚讛讗 诪转专抓 诇讛 诪讗谉 讚诪讜转讘讛 讜讗诪专讬谞谉 讚讬拽讗 谞诪讬 讚拽转谞讬 讚讜诪讬讗 讚讟讘诇 诪讛 讟讘诇 讚诇讗 讞讝讜 诇讬讛 驻讬' 讗诇讗 讗讞专 砖讬转拽谞谉 讗祝 讛讗讬 谞诪讬 诇讗 讞讝讬 诇讬讛. 讜讛讗 讚转谞讬讗 专讘讬 砖诪注讜谉 讘谉 讬讜讞讬 讗讜诪专 讛讬转讛 讘讛诪转讜 讟注讜谞讛 砖诇讬祝 砖诇 转讘讜讗讛 诪讻谞讬住 专讗砖讜 转讞转讬讜 讜诪住诇拽讜 诇爪讚 讗讞专 讛诇讻转讗 讻讜讜转讬讛 砖讗讬谞讜 诪驻专拽 讗诇讗 诪讻讘讬讚讜 诇爪讚 讗讞专 讜谞讜驻诇 诪注爪诪讜 讜讘讗谞讜 诇讛拽砖讜转 诪诪砖谞转谞讜 讗讚专讘谉 讙诪诇讬讗诇 砖讛讬转讛 讞诪讜专讜 讟注讜谞讛 讚讘砖 讚诇讗 专爪讛 诇驻专拽 讞诪讜专讜. 讜讛讗 讗谞谉 转谞谉 谞讜讟诇 讗转 讛讻诇讬诐 讛谞讬讟诇讬谉 讘砖讘转 讜讝讛 讛讚讘砖 讛讜讗 专讗讜讬 诇讗讻讬诇讛 讛讬讛 诇讜 诇谞讜讟诇讜 讜诪驻专拽讬谞谉 讚讘砖 讝讛 讛讚讘讬砖 驻讬' 讛讜驻住讚 讻讚诪驻专砖 讘驻专拽 讛诪驻拽讬讚. 讜转讜讘 讗拽砖讬谞谉 注诇讬讛 讛讬讛 诇讜 诇讛转讬专 讛讞讘诇讬诐 讜诪注爪诪讜 讬驻诇讜 讛砖拽讬谉. 讜驻专拽讬' 讞讬讬砖 讚诇诪讗 讻砖讬驻诇讜 讛砖拽讬谉 讘拽专拽注 诪爪讟专讜 讝讬拽讜 讜驻讬' 诪转讘拽注讬谉 讛谞讜讚讜转 砖讛讚讘砖 讘讛谉 讻讚讻转讬讘 讜讬诇讻讜 讜讬爪讟讬讬专讜. 讜转讜讘 讗拽砖讬谞谉 注诇讬讛 讛讬讛 诇讜 诇讛讘讬讗 讻专讬诐 讜讻住转讜转 讜讬谞讬讞 转讞转讬讛谉 讜讬驻诇讜 讛砖拽讬谉 讘讛谉 讜诇讗 讬转讘拽注讜 讚讛讻讬 砖专讬 诇诪注讘讚 讻专讘 讛讜谞讗 讜驻专拽讬' 讗诐 讬驻诇讜 讝讬拽讬 讗讬诇讬谉 注诇 讛讻住转讜转 谞诪爪讗 诪讘讟诇 讻诇讬 诪讛讬讻谞讜 讜讗诐 转讗诪专 讬谞注专诐 讜讬讟讜诇 讛讻住转讜转 讻诪讜 砖讗诪专谞讜 诇诪注诇讛 讗注"驻 砖讬谞注专诐 讗讬谞谉 专讗讜讬讬谉 诇讛砖转诪砖 讘讛谉 讛讬讜诐 讚拽讗 诪讬讟谞驻讬 注讜讚 讗拽砖讬谞谉 注诇讬讛 讜诇诪讛 讛谞讬讞 讞诪讜专讜 讟注讜谞讛 讛讗 讗讬讻讗 爪注专 讘"讞 讜驻专讬拽 专砖讘"讙 爪注专 讘注诇讬 讞讬讬诐 讚专讘谞谉. 



讗讘讬讬 讗砖讻讞讬讛 诇专讘讛 讚拽讗 诪砖驻砖祝 诇讘专讬讛 讗讙讘讛 讚讞诪专讗. 驻讬' 砖驻砖讜祝 讻讚讗诪专讬谞谉 讜讗诐 诪讘注专讘 讬砖驻砖祝 讻诇讜诪专 讬讜诇讬讱 讜讬讘讬讗 讬讚讜 注诇 讙讜驻讜 砖讬讜住专 诪注诇讬讜 讟讬谞讜祝 讛拽专讬 讻谉 专讘讗 讛讬讛 诪注诇讛 讜诪讜专讬讚 讘谞讜 讻注讬谉 砖驻砖讜祝 注"讙 讛讞诪讜专 诪谉 讛爪讚 诇讗 注诇 砖讚专讜 砖诇 讞诪讜专 讻讚专讱 专讻讬讘讛 讗诇讗 讛讬讛 诪讜砖讬讘讜 注"讙 讛讞诪讜专 讜讛转讬谞讜拽 讜诪转讙讚专 讜谞讞讬转 讜讗讘讬讜 诪讞讝讬拽 讘讜 讜诪讞讝讬拽讜 砖诇讗 讬驻讜诇 诇讗专抓. 讗"诇 讗讘讬讬 诪砖转诪砖 诪专 讘讘注诇讬 讞讬讬诐.





专诪讘"谉

讜讛讗 讗谞谉 转谞谉 谞讜讟诇 讗转 讛讻诇讬诐 讛谞讬讟诇讬谉 讘砖讘转. 讗讬谉 拽讜砖讬' 讝讜 讻诇讜诐 讚讛讗 讜讚讗讬 专"讛 讘讻诇讬诐 砖讗讬谞谉 谞讬讟诇讬谉 讗讬讬专讬 讚拽转谞讬 诪转谞讬' 诪转讬专 讛讞讘诇讬诐 讜讛砖拽讬谉 谞讜驻诇讬谉 讜讗转讬 讗讬讛讜 诇诪讬诪专 讚讘讻诇讬 讝讻讜讻讬转 讛诪砖转讘专讬谉 诪讘讬讗 讻专讬诐 讜讻住转讜转 讜诪谞讬讞 转讞转讬讛谉 讗诇讗 诪砖讜诐 讚讘讻诇讬诐 砖讗讬谞谉 谞讬讟诇讬谉 谞诪讬 诇讗 谞讬讞讗 诇讬讛 诪砖讜诐 讚拽讗 讘注讬 诇讗讜转讜讘讬 注诇讬' 讜讛讗 拽诪讘讟诇 讻诇讬 诪讛讬讻谞讜 诪拽砖讬 注诇讬讬讛讜 诪注讬拽专讗 讜讛讗 讗谞谉 转谞谉 谞讜讟诇 讗转 讛讻诇讬诐 讛谞讬讟诇讬谉 诇讜诪专 讚诇讗 谞讬讞讗 诇讬讛 诇讗 讘讻诇讬诐 讛谞讬讟诇讬谉 讜诇讗 讘讻诇讬诐 砖讗讬谞谉 谞讬讟诇讬谉:





讻讬 拽讗诪专 专"讛 讘拽专谞讬 讚讗讜诪谞讬 讚诇讗 讞讝讬' 诇讬讛. 谞专讗讛 讚拽专谞讬 讚讗讜诪谞讬 讬砖谞讬诐 拽讗诪专讬' 砖讛谉 诪讜拽爪讬谉 诪讞诪转 诪讬讗讜住 讜讗转讬' 讻专"讬 讚讗讬转 诇讬' 诪讜拽爪讛 讗"谞 讻专"砖 讚讛讜讜 讻砖专讙讗 讚谞驻讟讗 讗诪专讬' 讚讞讝讬 诇讻住讜讬讬 诪谞讗 讛讻讗 诇讻住讜讬讬 诪谞讗 谞诪讬 诇讗 讞讝讬 诇驻讬 砖讛谉 诪讗讜住讬谉 讛专讘讛 讻讚讗诪专讬' 讛讗讬 诪讗谉 讚砖转讬 讘拽专谞讗 讚讗讜诪谞讬 拽讗 注讘专 注诇 讘诇 转砖拽爪讜 讗转 谞驻砖讜转讬讻诐 讗讘诇 讗诐 讛讬讜 讻诇讬诐 讞讚砖讬诐 讗注"驻 砖诪诇讗讻转谉 诇讗讬住讜专 诇讗 讛讜"诇 诇讗拽砖讜讬讬 讜讛讗 拽讗 诪讘讟诇 讻诇讬 诪讛讬讻谞讜 砖讬讻讜诇 讛讜讗 诇讬讟诇谉 诪注"讙 讻专讬诐 讜讻住转讜转 讗诐 讛讜讗 爪专讬讱 诇诪拽讜诪谉 讚讛讬讬谞讜 讛讻专讬诐 讜讛讻住转讜转 砖转讞转讬' 讗讘诇 讛砖转讗 讚讗诪专谉 讚诇讗 讞讝讬讬讗谉 讻诇诇 讜诇讬转 讘讛讜 转讜专转 讻诇讬 砖讗讬谞谉 谞讟诇讬谉 诇讗 诇爪讜专讱 讙讜驻讜 讜诇讗 诇爪讜专讱 诪拽讜诪谉 诪拽砖讬' 砖驻讬专 讜讛讗 拽讗 诪讘讟诇 讻诇讬 诪讛讬讻谞讜:





讘砖诇讬驻讬 讝讜讟专讬. 讗诐 谞驻专砖 砖讗讬谉 讘砖诇讬驻讬 讝讜讟专讬 讚讬谉 讘讬讟讜诇 讻诇讬 诪讛讬讻谞讜 谞诪爪讗 砖诇讗 讛转讬专 专"讛 讻诇讜诐 讘砖讘讬诇 砖讘讬专转 讻诇讬 讝讻讜讻讬转 讜讗"讻 讛讬讻讬 诪拽砖讬' 注诇讛 诪讚转谞讬' 诪转讬专 讞讘诇讬诐 讜讛砖拽讬谉 谞讜驻诇讬谉 讗注"驻 砖诪砖转讘专讬谉 讜讛讗 专"讛 诇讗 砖专讬 讗诇讗 诪讗讬 讚诪砖转专讬 讘注诇诪讗 讜注讜讚 砖讗诪专讜 讘住讜祝 讛砖诪讜注' 诪"讚 诇讛驻住讬讚 诪讜注讟 谞诪讬 讞砖砖讜 拽诪"诇 谞专讗讛 砖讟注诪讜 砖诇 专"讛 讗讬谞讜 讗诇讗 诪驻谞讬 (砖讗讬谉 讞讜砖砖讬谉) [砖讞讜砖砖讬谉] 诇讛驻住讚. 诇驻讬讻讱 讬砖 诇谞讜 诇讜诪专 讻讚讘专讬 讘注诇 讛诪讗讜专 讝"诇 讚专"讛 讗讬转 诇讬' 讚专' 讬爪讞拽 讚讗诪专 讗讬谉 讻诇讬 谞讬讟诇 讗诇讗 诇讚讘专 讛谞讬讟诇 讘砖讘转 讜讛讻讬 讗诪专讬' 讘驻' 讻讬专讛 驻讜拽讜 讜讗"诇 诇专' 讬爪讞拽 讻讘专 转专讙讜诪讛 专讘 讛讜谞讗 诇砖诪注转讬讱 讘讘讘诇 讜讛讻讗 讗转讗 诇讗砖诪注讬' 讚砖专讬' 讗讬住讜专' 诪驻谞讬 讛驻住讚 讻诇讬 讝讻讜讻讬转. 讗诇讗 砖拽砖讛 诇讚讘专讬讜 砖讗"讻 诪转讞诇讛 (诇讗) 讛讬讜 讬讜讚注讬谉 砖专"讛 诪转讬专 讗讬住讜专 诪砖讜诐 讛驻住讚 讜诇讗 讛讜"诇 诇讗拽砖讜讬讬 讜讛讗 拽讗 诪讘讟诇 讻诇讬 诪讛讬讻谞讜 讗诇讗 砖讛专讘 讝"诇 讚讜讞讛 讚讗讬住讜专讗 讚诪讘讟诇 讻诇讬 诪讛讬讻谞讜 讞诪讬专 讟驻讬 讜讗讬谞讜 诪讞讜讜专. 讜注讜讚 讚诇讗 讗驻砖专 诇诪讬诪专 讚讗讬转 诇讬讛 诇专"讛 讚专' 讬爪讞拽 讜讛讗 讞讝讬谞谉 诇讬' 诇专' 讬爪讞拽 讚诇讗 砖专讬 讗驻讬' 讘诪拽讜诐 讛驻住讚 讻讚讗讬' 讘专"驻 诪砖讬诇讬谉 驻讬专讜转 (讘讬爪讛 诇讜.).[讜注讜讚] 讻讬讜谉 讚讗谞谉 诇讗 拽讬"诇 讻专' 讬爪讞拽 讗驻讬' 讘讘讜诇住讗 谞诪讬 讛讜讛 诇谉 [诇诪讬砖专讬] 诇讛诇讻讛 讜讗讬转 诇谉 诇诪讬讚讞讬 讘专讬讬转' 讚拽转谞讬 讜讗注"驻 砖诪砖转讘专讬谉 讗诇讗 砖讛专讘 讝"诇 讗讜诪专 讘讝讛 砖诪驻谞讬 砖讗讬谉 讛讘讜诇住讗 专讗讜讬' 诇讻诇讜诐 讜讗讬谉 讘讛 转讜专转 讻诇讬 讻诇诇 讛讜讗 讗住讜专 (诇讚讘专讬讛诐) [诇讟专讜讞 讟专讞讗 讬转讬专讛 讘砖讘讬诇讛], 讜讗讬谞讜 诪讞讜讜专. 讗讘诇 谞"诇 砖讛讬转专讜 砖诇 专"讛 讛讜讗 诪砖讜诐 讚讘砖诇讬驻讬 讝讜讟专讬 谞诪讬 讬砖 诪砖讜诐 讘讟讜诇 讻诇讬 诪讛讬讻谞讜 讜讗注"驻 砖讗驻砖专 诇讜 诇谞注专 讛专讬 讚注转讜 诇讛谞讬讞谉 砖诐 讻诇 砖注讛 讜讛讜"诇 讻讻诇讬 转讞转 讛转专谞讙讜诇转 诇拽讘诇 讘讬爪转讛 讜讻诇讬 转讞转 讛谞专 诇拽讘诇 谞讬爪讜爪讬转 讚讗诪专讬' 讘驻' 讻讬专讛 砖讗住讜专讬谉 诪砖讜诐 讘讟讜诇 讻诇讬 诪讛讬讻谞讜 讜讗注"驻 砖讗驻砖专 诇谞注专 讜讗转讬' 讛砖转讗 诇诪讬诪专 砖讘诪拽讜诐 砖讘讬专转 讻诇讬 讛讝讻讜讻讬转 讛讜讗 砖讛转讬专 专"讛 讻谉 讗诇讗 讚讘砖诇讬驻讬 专讘专讘讬 诇讗 砖专讬 诪砖讜诐 讚讘讬讟讜诇 讻诇讬 诪讛讬讻谞讜 讘诪讛 砖讗"讗 诇讬' 诇谞注专 讻诇 讛讬讜诐 讞诪讬专 讟驻讬 讜诪拽砖讬' 诪讚转谞讬讗 讛讬转讛 讘讛诪转讜 讟注讜谞讛 讟讘诇 讜注砖砖讬转 诪转讬专 讞讘诇讬谉 讜讛砖拽讬谉 谞讜驻诇讬谉 讚拽转谞讬 讗住讜专讛 讘住转诪讗 讜诪砖诪注 讚诇讗 砖专讬' 讘讬讟讜诇 讻诇讬 诪讛讬讻谞讜 诇讗讜 讘砖诇讬驻讬 专讘专讘讬 讜诇讗 讘砖诇讬驻讬 讝讜讟讗. 讜讗"转 讜讗诪讗讬 诇讗 诪讜拽诪讬谞谉 讘砖诇讬驻讬 专讘专讘讬 砖诇讗 诇砖讘讜专 讚讘专讬讜 砖诇 专"讛 讗"诇 诪砖讜诐 讚拽转谞讬 注砖砖讬转 讚讜诪讬讗 讚讟讘诇 诪砖诪注 诇谉 讚诇"砖 讘砖诇讬驻讬 专讘专讘讬 讜诇"砖 讘砖诇讬驻讬 讝讜讟专讬 讗住讜专 讚诇"诇 讚讘砖诇讬驻讬 专讘专讘讬 讚讜拽讗 讜讗住讜专 诪砖讜诐 讘讬讟讜诇 讻诇讬 诪讛讬讻谞讜 诪砖讜诐 讚讟讘诇 诪讜讻谉 讛讜讗 讗爪诇 砖讘转 砖讗诐 注讘专 讜转拽谞讜 诪转讜拽谉 讗诇讗 讛"讟 讚讗住专讬谞谉 讘讟讘诇 诪砖讜诐 砖讗讬谉 讛驻讬专讜转 谞驻住讚讬谉 讻砖讛谉 谞讜驻诇讬谉 诇讗专抓 讜讗"讻 诇"砖 砖诇讬驻讬 专讘专讘讬 讜诇"砖 讝讜讟专讬 讗住讜专讬 讻讬讜谉 讚讚讜诪讬讗 讚讟讘诇 拽转谞讬 讜诪"讛 诪拽砖讬' 诪讬谞讛 诇专"讛 讜诪转专爪讬谞谉 讛转诐 讘讘讜诇住讗 讜讛讜讗 讻诇讬 讝讻讜讻讬转 讚拽讬谉 砖讗讬谉 专讗讜讬谉 讗诇讗 诇讛转讬讱 讜讗讬谉 讘砖讘讬专转谉 讛驻住讚 砖诇 讻诇讜诐:





讚讬讬拽讬 谞诪讬 讚拽转谞讬 讚讜诪讬讗 讚讟讘诇. 诪讛 讟讘诇 讚诇讗 讞讝讬 诇讬讛. 讻诇讜诪专 砖讗讬谉 诪诇讗讻转讜 谞讙诪专讛 讘诇讗 转讬拽讜谉 诇讗 讘讞讜诇 讜诇讗 讘砖讘转 讗祝 讚讗讬 谞诪讬 讚诇讗 讞讝讬 诇讬讛 砖讗讬谉 诪诇讗讻转讛 谞讙诪专讛 讘诇讗 讛转讻讛 讜讗"讗 诇驻专砖 诪讛 讟讘诇 讚诇讗 讞讝讬 诇讬讛 诇砖讘转 讚讗讬 诪讜拽诪讬' 诇讛 谞诪讬 讘拽专谞讗 讚讗讜诪谞讗 讛讗 诇讗 讞讝讬 诇讬讛 讘砖讘转. 讜诪讗讬 讗注"驻 砖诪砖转讘专讬谉. 讻讬讜谉 讚讗诪专转 砖讗讬谉 讛驻住讚 讘砖讘讬专转谉. 诪讛讜 讚转讬诪讗 诇讛驻住讚 诪讜注讟 谞诪讬 讞砖砖讜, (拽诪"诇) 砖讗注"驻 砖讗讬谞谉 讻诇讬诐 讗诇讗 砖讛谉 注讜诪讚讬谉 诇讛转讬讱 讬砖 讛驻住讚 讘砖讘讬专转谉 砖讛砖讘专讬诐 讛讚拽讬谉 砖讘讛谉 (讗"讗) 诇讜 (讻诇讜诪专) 讜讛谉 讛讜诇讻讬谉 诇讗讬讘讜讚 讜拽诪"诇 砖诇讗 讞砖砖讜 诇讛驻住讚 诪讜注讟 诇讛转讬专 讘砖讘讬诇讜 讚讘专 砖讬砖 讘讜 讗讬住讜专 讻诇诇 讻讱 讛讬讗 讝讜 讛砖讟讛 讜讛讬讗 诪转讞讜讜专转 讬驻讛. 讗诇讗 砖讗讬谉 诇谞讜 诇住诪讜讱 讘诪讛 砖讗诪专谞讜 砖讬砖 讘讬讟讜诇 讻诇讬 诪讛讬讻谞讜 诇砖注讛 砖诇砖讜谉 讘讬讟讜诇 讻诇讬 诪讛讬讻谞讜 讗讬谞讜 讗诇讗 讻砖讛讜讗 诪讘讟诇讜 诇讻诇 讛砖讘转 讜讻"砖 讝讛 砖讗讬谞讜 诪谞讬讞 砖诐 讛讻专讬诐 讜讛讻住转讜转 讗诇讗 注讚 砖讬驻诇讜 讛砖拽讬谉 讜讚注转讜 诇讬讟诇谉 诪砖诐 诪讬讚 讜讗讬谞讜 讚讜诪讛 诇讻诇讬 诇拽讘诇 讘讬爪讛 讜讻诇讬 诇拽讘诇 谞讬爪讜爪讜' 砖讚注转讜 砖讬讛讬' 砖诐 讻诇 讛讬讜诐. 讙诐 谞专讗讛 砖讚注转 讛专讘 讗诇驻住讬 讝"诇 讗讬谞讜 讻谉 砖诇诪讚 诪讚讘专讬 专"讛 砖讗讬谉 讛诇讻讛 讻专' 讬爪讞拽, 讜讗诐 谞讗诪专 砖专"讛 诪转讬专 讗讬住讜专 砖诇 讘讬讟讜诇 讻诇讬 诪讛讬讻谞讜 讘砖讘讬诇 讛讛驻住讚, 诪谞讬谉 诇谞讜 砖诇讗 讬讛讗 住讘讜专 砖讗讬谉 讻诇讬 谞讬讟诇 诇讚讘专 讛谞讬讟诇 讘砖讘转 讜讬讛讗 诪转讬专 讘砖讘讬诇 讛讛驻住讚 讻诪讜 砖讛讜讗 诪转讬专 讗讬住讜专 砖诇 讘讬讟讜诇 讻诇讬 诪讛讬讻谞讜. 讗诇讗 讚注转讜 砖诇 讛专讘 讝"诇 砖讗讬谉 专"讛 诪转讬专 讗讬住讜专 拽讘讜注 讘砖讘讬诇 讛讛驻住讚, 讗讘诇 讗"讗 砖讬讛讗 诪讜转专 讻诪讜 讻谉 讘诇讗 讛驻住讚 讻诇诇 砖讛专讬 讛住讜讙讬讗 诪讜讻讞转 砖讛讛讬转专 讛讜讗 讘砖讘讬诇 讛驻住讚 讻诪"砖. 讗讘诇 讛诪讞讜讜专 讘讝讛 讛讜讗 砖谞讗诪专 砖讛转讬专讜 砖诇 专"讛 讛讜讗 砖诪转讬专 讟讜专讞 讟诇讟讜诇 讛讻诇讬诐 讘诪拽讜诐 讛爪诇讛 讘砖讘讬诇 讛驻住讚 讝讛 砖讗转讛 专讜讗讛 砖讘讞讘讬转 砖谞砖讘专讛 讗住专讜 诇讛讘讬讗 讻诇讬诐 诇讛谞讬讞 转讞转讬' 讗注驻"讬 砖讛讬讬谉 讛讜讗 专讗讜讬 讻诪"砖 讘驻' 讻讬专讛 讜讛讟注诐 讛讜讗 诪驻谞讬 砖讗讚诐 讘讛讜诇 注诇 诪诪讜谞讜 讜讗讬 砖专讬转 诇讬讛 讗转讬 诇讗转讜讬讬 讻诇讬 讚专讱 专讛"专 讗讜 诪砖讜诐 讚讛讜讬 讻注讜讘讚讬谉 讚讞讜诇 讻诪讜 砖讗转讛 专讜讗讛 砖讗祝 讘讬"讟 砖讗讬谉 讘讜 注讬专讜讘 讜讛讜爪讗讛 诇讗 讛转讬专讜 诇讻住讜转 驻讬专讜转 讛专讗讜讬讬谉 诇讬"讟 讗诇讗 诪砖讜诐 讛驻住讚 讜讗祝 讻讗谉 诪驻谞讬 砖讛讘讛诪讛 讟注讜谞讛 讜讛讬讗 诪爪讟注专转 讬砖 诇讞讜砖 诇讛讘讗转 讛讻专讬诐 讜讛讻住转讜转 讜讗注"驻 砖讗讬谉 讘讛谉 讗讬住讜专 讻诇诇 砖诪转讜讱 砖讗讚诐 讘讛讜诇 注诇 诪诪讜谞讜 讘爪注专 讛讘讛诪讛 讗转讬 诇讗转讜讬讬 讚专讱 专讛"专 讗讘诇 讻砖讛讬讗 讟注讜谞讛 讻诇讬 讝讻讜讻讬转 诪驻谞讬 讛驻住讚 讛讝讻讜讻讬转 讛转讬专讜 讻谉 诪驻谞讬 砖讛讜讗 爪专讬讱 诇讗讘讚讜 讘讬讚讬诐 讜讗讬谉 讗讚诐 诪注诪讬讚 注诇 诪诪讜谞讜 诇讗讘讚讜 讘讬讚讬诐 讻讚讗诪专讬' 诇注讬诇 讙讘讬 谞讜转谉 讻讬住讜 诇谞讻专讬 讗讘诇 讘讘讜诇住讗 诇讗 讛转讬专讜 诪驻谞讬 砖讛讜讗 讛驻住讚 诪讜注讟 讜讗注"驻 砖讞砖砖讜 讘驻' 诪砖讬诇讬谉 讘讛驻住讚 诪讜注讟 诇注谞讬谉 讻讚讬 讬讬谉 讜讻讚讬 砖诪谉 砖诪讗 讘讬"讟 讛拽讬诇讜 砖讗讬谉 诇讞讜砖 诇砖诪讗 讬讘讬讗 讻诇讬 讚专讱 专讛"专. 讜注讻砖讬讜 谞讗诪专 砖诇讗 讛转讬专 专"讛 诪讛 砖讬砖 讘讜 讗讬住讜专 诪诪砖 讘讟诇讟讜诇讜 讗诇讗 讞砖砖 注诇 讗讬住讜专 讝讛 砖讬砖 讘讻诇讬诐 讛诪讜转专讬诐 讜谞讗诪专 砖专"讛 诇讗 住"诇 讻专' 讬爪讞拽 讻讚讘专讬 讛专讘 讗诇驻住讬 讝"诇 讗讘诇 拽砖讛 讛讚讘专 讘诪"砖 讘驻' 讻讬专讛 讻讘专 转专讙讜诪讛 专"讛 诇砖诪注转讬讱 讘讘讘诇 讜讬砖 砖讗讬谉 讙讜专住讬谉 砖诐 专"讛 讗讜 谞讗诪专 砖转专讙讜诪讜 砖诇 专"讛 讗讬谞讜 诇讗诪专讛 讻讚讘专讬 专' 讬爪讞拽 诇讙诪专讬 砖诇讗 讬讛讗 讻诇讬 谞讬讟诇 诇讚讘专 砖讗讬谞讜 谞讬讟诇 讗诇讗 专"讛 转专讙讜诪讜 讚诇讗 讗诪专讬' 讛讻讬 讗诇讗 诇讙讘讬 诪转 砖讛讜讗 讚讘专 砖讗讬谉 讘讜 爪讜专讱 讻诇诇 讗讘诇 诇讚讘专 砖讬砖 讘讜 爪讜专讱 诇讗 讗诪专讛 专"讛, 讜讻"讚 讛专讘 讝"诇. 讗讜 谞讗诪专 讚专讱 讗讞专转, 讚专"讛 讜讚讗讬 讗讬转 诇讬讛 讚专"讬 诇讙诪专讬 砖讗讬谉 讻诇讬 谞讬讟诇 诇讚讘专 砖讗讬谞讜 谞讬讟诇 讜讗注"驻 砖讬砖 讛驻住讚 讗讘诇 讚讘专讬讜 砖诇 专"讛 讘讟注讜谞讛 讻诇讬 讝讻讜讻讬转 讗讬谞讛 讘讚讘专 砖讗讬谞讜 谞讬讟诇 讗讘诇 谞讗诪专 砖讛讜讗 讚讘专 讛谞讬讟诇 讚讗注"讙 讚讗讜拽讬' 讘拽专谞讗 讚讗讜诪谞讬 讗驻砖专 诇谞讜 诇驻专砖 砖讛谉 讻诇讬诐 讞讚砖讬诐 砖讗讬谞谉 诪讜拽爪讬谉 诪讞诪转 诪讬讗讜住 讜转讜专转 讻诇讬 讬砖 讘讛谉 讗诇讗 砖诪诇讗讻转谉 诇讗讬住讜专 讜诇驻讬讻讱 讛谉 讘讻诇诇 讻诇讬诐 砖讗讬谞谉 谞讬讟诇讬谉 讘砖讘转 砖讗诪专 注诇讬讛谉 讘诪砖谞转讬谞讜 诪转讬专 讛讞讘诇讬诐 讜讛砖拽讬谉 谞讜驻诇讬谉 砖讛专讬 讗"讗 诇讜 诇讬讟诇谉 诪注"讙 讛讞诪讜专 讜讗祝 注诇 驻讬 砖谞讬讟诇讬谉 诇爪讜专讱 诪拽讜诪谉 讗讬谉 讝讛 爪专讬讱 诇诪拽讜诪谉 砖讗"爪 诇讙讘讜 砖诇 讛讘讛诪讛 砖讛谉 注诇讬讛 讗诇讗 砖讛讜讗 谞讜讟诇谉 诇讛爪谞讬注谉 讜讝讛讜 诪讞诪讛 诇爪诇 砖讗住讜专 讘讻诇讬诐 砖诪诇讗讻转谉 诇讗讬住讜专 讜讻讬讜谉 讚专"讛 诪讬讬专讬 讘讛讻讬 讗讬谉 诇讜诪专 砖讗住讜专 诪驻谞讬 砖讗讬谉 讻诇讬 谞讬讟诇 讗诇讗 诇讚讘专 讛谞讬讟诇 砖讗讞专 砖讬砖 讘讛谉 转讜专转 讻诇讬 谞讬讟诇讬谉 讛谉 诇爪讜专讱 讙讜驻谉 讜诇爪讜专讱 诪拽讜诪谉 讜诪讜转专 讘讻讜诇谉 讜讗注"驻 砖讗诪专谞讜 砖讗讬谉 讘讻诇讬诐 砖诪诇讗讻转谉 诇讗讬住讜专 诪砖讜诐 讗讬谉 讻诇讬 谞讬讟诇 讗诇讗 诇讚讘专 讛谞讬讟诇 讗诐 讛谞讬讞 讻诇讬诐 砖诪诇讗讻转谉 诇讗讬住讜专 注"讙 讻诇讬诐 砖诪诇讗讻转谉 诇讛讬转专 讬砖 讘讜 诪砖讜诐 讘讬讟讜诇 讻诇讬 诪讛讬讻谞讜 砖讛专讬 诪"诪 讘讟诇 讗讜转谉 砖讛讻诇讬 砖诪诇讗讻转讜 诇讛讬转专 讛讬讛 专讗讜讬 诇讟诇讟诇讜 讗诇讗 讘砖讬讛讗 爪专讬讱 诇讛谉 诇爪讜专讱 讙讜驻谉 讗讜 诇爪讜专讱 诪拽讜诪谉 讜讛讜讗讬诇 讜讗讬谉 讚注转讜 诇住诇拽谉 (诪砖讜诐 讚讛讜"诇) [讛讜"诇] 讘讬讟讜诇 讻诇讬 诪讛讬讻谞讜 讙诪讜专 讜讛讬讬谞讜 讚诪拽砖讜 讜讛讗 拽讗 诪讘讟诇 讻诇讬 诪讛讬讻谞讜 讜讗注"驻 砖讛讬讜 讗讜转谉 拽专谞讬 讚讗讜诪谞讬 谞讬讟诇讬谉 诇爪讜专讱 讙讜驻谉 讜诇爪讜专讱 诪拽讜诪谉 诪驻谞讬 砖讛讻专讬诐 讜讛讻住转讜转 讛谉 谞讬讟诇讬谉 讗祝 诪讞诪讛 诇爪诇 讜讗讜拽诪讜讛 讘砖诇讬驻讬 讝讜讟专讬 砖讗讬谞谉 诪讘讟诇谉 砖诐 讗诇讗 诇砖注讛 诪驻讬 讛专讘 诪讜专讬 谞专"讜:





讛讬转讛 讘讛诪转讜 讟注讜谞讛 砖诇讬祝 转讘讜讗讛 诪讻谞讬住 专讗砖讜 转讞转讬' 讜诪住诇拽讜 诇爪讚 讗讞专. 驻专砖"讬 讝"诇 转讘讜讗讛 砖诇 讟讘诇 砖讗诐 讗讬谞讛 砖诇 讟讘诇 专讗讜讬讛 讛讬讗 诇诪讗讻诇 讘讛诪讛 讜转谞谉 谞讜讟诇 讗转 讛讻诇讬诐 讛谞讬讟诇讬谉 讘砖讘转. 讜转讬诪讛 讛讜讗 讻讬讜谉 砖讛讬讗 转讘讜讗讛 砖诇 讟讘诇 砖讗讬谞讛 谞讬讟诇讬转 诇诪讛 讛转讬专讜 诇讛讻谞讬住 专讗砖讜 转讞转讬' 讜诇住诇拽讜 诇爪讚 讗讞专 砖讗注"驻 砖讗讬谞讜 诪讟诇讟诇讛 诇讙诪专讬 讟诇讟讜诇 讘诪拽爪转 砖诪讬讛 讟诇讟讜诇 讻讚诪讜讻讞 讘住讜祝 驻' 砖讜讗诇 诪讚转谞谉 讜诇讗 讬讝讬讝 讘讜 讗讘专 讜讛讬讛 讗驻砖专 诇讜诪专 讚诪砖讜诐 爪注专 讘"讞 讛讜讗 讚砖专讬 诇讬讛 讗诇讗 砖讗讬谉 讛住讜讙讬讗 住讜讘诇转 砖讛转讬专讜 讻诇讜诐 诪砖讜诐 爪注专 讘"讞 讻诪讜 砖谞驻专砖 讜讗驻砖专 诇讜诪专 诪砖讜诐 讚诇讗 讛讜讬 讟诇讟讜诇 讻讬 讗讜专讞讬讛 讛讜讗 讚砖专讬 诇讬讛 诪砖讜诐 爪注专 讘"讞 讜讬讜转专 谞专讗讛 诇讜诪专 讚诪讻谞讬住 专讗砖讜 转讞转讬讛 讗驻讬' 讘注诇诪讗 讘诇讬讻讗 爪注专 讘"讞 砖专讬 诪砖讜诐 砖讟诇讟讜诇 砖讘讙讜驻讜 诇讗 讙讝专讜 讘讜 专讘谞谉 讻讚转谞谉 讘驻' 转讜诇讬谉 讛拽砖 砖注"讙 讛诪讟讛 诇讗 讬谞注谞注谞讜 讘讬讚讜 讗讘诇 诪谞注谞注 讘讙讜驻讜 讜讗诪专讬' 谞诪讬 讘驻' 诪驻谞讬谉 注讜砖讛 讘讜 砖讘讬诇 讘专讙诇讜 讘讻谞讬住转讜 讜讘讬爪讬讗转讜:





讜讬讘讬讗 讻专讬诐 讜讻住转讜转 讜讬谞讬讞 转讞转讬讛. 诇驻讬 讛砖讬讟讛 讛讗讞专讜谞讛 砖讻转讘谞讜 讛讜讬 诪爪讬 诇诪讬诪专 讚住"诇 讚专' 讬爪讞拽 讚讚讘砖 讜讛讚讘讬砖 讚讘专 砖讗讬谞讜 谞讬讟诇 讻诇诇 讛讜讗 讚专"讛 诇讗 讛转讬专 诇讛讘讬讗 讻专讬诐 讜讻住转讜转 讗诇讗 讘拽专谞讬 讚讗讜诪谞讬 砖讛谉 谞讬讟诇讬谉 诇爪讜专讱 讙讜驻谉 讜诇爪讜专讱 诪拽讜诪谉 讻诪讜 砖讗诪专谞讜 讗诇讗 诪砖讜诐 讚诇讗 住"诇 讻专' 讬爪讞拽 诇讗 讗讜拽诪讛 诇讚专砖讘"讙 讻讜转讬讛:





讜讛讗讬讻讗 爪注专 讘"讞. 驻讬专砖"讬 讜诇讬转讬 爪注专 讘"讞 讚讗讜专讬讬转讗 讜诇讚讞讬' 讚专讘谞谉 讻讚专讱 诪"砖 讘驻专拽 诪驻谞讬谉 诪讘讟诇 讻诇讬 诪讛讬讻谞讜 讚专讘谞谉 讜爪注专 讘"讞 讚讗讜专讬讬转讗 讜讗转讬 讚讗讜专讬讬转讗 讜讚讞讬 讚专讘谞谉. 讜诇讗 讚诪讬, 讚讛转诐 诇讗 讗驻砖专 讘讙讜讜谞讬 讗讞专讬谞讗 讗讘诇 讛讻讗 讗诪讗讬 讚讞讬转 讻诇讬 诪讛讬讻谞讜 讚讛讗 讗驻砖专 诇讜 诇讛转讬专 讞讘诇讬诐 讜讬驻诇讜 砖拽讬诐 讜讗注"讙 讚诪讬爪讟专讜 讝讬拽讬 讛讗 注讚讬驻讗 诇讬' 讟驻讬 讜诇讗 诇讬讚讞讬 讗讬住讜专讗 讚专讘谞谉. 讜注讜讚 讗讬 诪讗谉 讚住"诇 爪注专 讘"讞 讚讗讜专讬讬转讗 讚讞讬 讘讬讟讜诇 讻诇讬 诪讛讬讻谞讜 讻讬 诪拽砖讬' 诇注讬诇 诇专"讛 讜讛讗 拽诪讘讟诇 讻诇讬 诪讛讬讻谞讜 讗诪讗讬 诇讗 诪转专抓 讚拽住讘专 爪注专 讘"讞 讚讗讜专讬讬转讗 讚讛讗 拽讬讬"诇 讛讻讬 讘驻' 诪驻谞讬谉. 讗"讜 讻砖讛拽砖讜 讻讗谉 讜讛讗讬讻讗 爪注专 讘"讞 诇讗 诇讬讘讟诇 讻诇讬 诪讛讬讻谞讜 诪拽砖讜 讗诇讗 诇诪讛 砖讛拽砖讛 讜讬转讬专 讞讘诇讬诐 讜讬驻诇讜 砖拽讬谉 讜诪砖谞讬 诪爪讟专讬 讝讬拽讬 讜讗转讬' 诇诪讬诪专 讚讻讬讜谉 讚爪注专 讘"讞 讚讗讜专讬讬转讗 讻讬 诪爪讟专讜 讝讬拽讬 诪讗讬 讛讜讛 讚讛讜"诇 诇诪讬驻住讚讬谞讛讜 诪砖讜诐 爪讘"讞 讻讬讜谉 讚诇讗 讛讜"诇 诇驻专拽讛 讘注谞讬谉 讗讞专 讜讗诪专讬' 爪注专 讘"讞 讚专讘谞谉 讜讘诪拽讜诐 驻住讬讚讗 诇讗 讙讝专讜 专讘谞谉 讘讬' 砖讬讛讗 爪专讬讱 诇讗讘讚 诪诪讜谞讜 讘讬讚讬诐 讻讚讬谉 谞讜转谉 讻讬住讜 诇谞讻专讬 讜讻诪"砖 诇诪注诇讛 讜谞爪讟专讱 诇讜诪专 砖讻讬讜谉 砖爪注专 讘"讞 讗讬谞讜 讗诇讗 诪讚专讘谞谉 讗讬谞讜 讞诪讜专 [讻诪讜] 诇讘讟诇 讻诇讬 诪讛讬讻谞讜 讜讘砖讗专 讛讗住讜专讬谉 讛拽讘讜注讬谉 讘砖讘转 砖讗讬谞谉 谞讚讞讬谉 诪驻谞讬 讛驻住讚 讻诪讜 砖讝讻专谞讜 诇诪注诇讛. 讝讛讜 驻讬' 讛砖诪讜注讛 注诇 谞讻讜谉, 讜讗讬谉 讻讗谉 砖讬转讬专讜 讘讬讟讜诇 讻诇讬 诪讛讬讻谞讜 诪砖讜诐 爪注专 讘"讞 讚讗讜专讬讬转讗 讜讻谉 讘讚讬谉 砖讛专讬 讛注诪讬讚讜 讚讘专讬讛谉 讘诪拽讜诐 诪爪讜讛 讻讚讗讬转讗 讘驻' 讛诪讬诇讛 讜诪"砖 讘驻' 诪驻谞讬谉 讚讗转讬 讚讗讜专讬讬转讗 讜讚讞讬 讚专讘谞谉 讛讬讬谞讜 诪砖讜诐 讚讗讬讻讗 爪注专 讘"讞 讜讗讬讻讗 驻住讬讚讗 讜讗讬 诇讬讻讗 驻住讬讚讗 诇讗 讛讜讜 砖专讬 讚讛讗 讗诪专讬' 讗驻砖专 讘驻专谞住讛 讜讗讬 诇讗 诪讘讬讗 讻专讬诐 讜讻住转讜转 讜诪谞讬讞 转讞转讬讛谉 讚讻讬讜谉 讚讗讬讻讗 转专转讬 砖专讬 诇讬讛 讘讬讟讜诇 讻诇讬 诪讛讬讻谞讜 砖讗讬谞讜 砖讘讜转 讙诪讜专 讗讘诇 诇讛注诇讜转讛 讻讚专讻讛 诇讗 讛转讬专讜 诇讜 诪讚诇讗 讗诪专讬' 讜讗讬 诇讗 讗驻砖专 诇讛讘讬讗 讻专讬诐 讜讻住转讜转 诪注诇谉 讻讚专讻讜. 讜讗"转 讜讛讻讗 谞诪讬 讗讬讻讗 转专转讬, 爪注专 讘"讞 讜讛驻住讚 讘讛诪讛 砖讛专讬 诪转讛 诇诪"砖 砖讗注"驻 砖专"讙 诇讗 讛注诇讛 讘讚注转讜 砖转诪讜转 砖讗诇讜 讻谉 讬讜转专 讛讬讛 讞讜砖砖 诇讛驻住讚 讛讘讛诪讛 诪讛驻住讚 讛讝讬拽讬谉 诪"诪 讘讘讬讟讜诇 讻诇讬 诪讛讬讻谞讜 讛讬' 讬讜爪讗 讬讚讬 砖转讬讛谉 讗诐 讛讬' 诪讘讬讗 讻专讬诐 讜讻住转讜转 讜诪谞讬讞 转讞转讬讛谉 讬"诇 讘讛驻住讚 讛讝讬拽讬谉 讻讱 讛讜讗 讬讜爪讗 讬讚讬 砖转讬讛谉 砖讘讻讱 讛讜讗 谞砖诪专 诪诇讛驻住讬讚 讛讘讛诪讛 讜讗讬谞讜 注讜砖讛 讘讛 砖讜诐 讗讬住讜专 讜诪注转讛 诪讜讟讘 砖讬转讬专 讞讘诇讬诐 讜讬驻诇讜 砖拽讬诐 诪砖讬讘讬讗 讻专讬诐 讜讻住转讜转 讜讬谞讬讞 转讞转讬' 砖讗讬谉 讘讬讟讜诇 讻诇讬 诪讛讬讻谞讜 谞讚讞讛 诪驻谞讬 讛驻住讚 讻诪讜 砖诪驻讜专砖 讘讛诇讻讛 讝讜 讗讘诇 讜讚讗讬 讗讬 诇讗 讛讜讛 讗驻砖专 诇讬' 诇讛转讬专 讞讘诇讬' 讜讬驻诇讜 砖拽讬诐 讛讜讛 拽讗 砖专讬' 诇讬讛 讘讬讟讜诇 讻诇讬 诪讛讬讻谞讜 诪砖讜诐 讛驻住讚 讛讘讛诪讛 讜诪砖讜诐 爪注专 讘"讞 讻讛讛讜讗 讚驻' 诪驻谞讬谉 讗讬 讛讜讛 住"诇 讚爪讘"讞 讚讗讜专讬讬转讗 讗讘诇 讻讗谉 讗诪专讜 讚拽住讘专 爪讘"讞 讚专讘谞谉 诇讜诪专 砖讗祝 诇讛驻住讚 讛讝讬拽讬谉 诇讗 讛爪专讬讻讜讛 诪驻谞讬 讻讱 讜讻"砖 诇讘讟诇 讻诇讬 诪讛讬讻谞讜 砖讛讜讗 讗住讜专:





砖转讬诐 讘讬讚讬 讗讚诐 讜讗讞转 讘讗讬诇谉 讜讻讜' 诪转谞讬'. 讻转讘谞讜 驻讬专讜砖讛 讘诪住' 住讜讻讛 讘住"讚:





专砖讘"讗

讻讬 拽讗诪专 专讘 讛讜谞讗 讘拽专谞讗 讚讗讜诪谞讗 讚诇讗 讞讝讬讬谉 诇讬讛. 拽砖讬讗 诇讬 拽专谞讗 讚讗讜诪谞讗 谞诪讬 讞讝讬 诇讻住讜讬讬 讘讬讛 诪谞讗             诇讬讛 讻砖专讙讗 讚谞驻讟讗 讚砖专讬谞谉 讗诇讬讘讗 讚专"砖 砖诇讛讬 驻专拽 讻讬专讛 (砖讘转 诪讜, 讗), 讜专讘 讛讜谞讗 讘诪讜拽爪讛 诇讟诇讟讜诇 讻专"砖 住讘讬专讗 诇讬讛 讻讚讗诪专讬谞谉 讘驻专拽 诪驻谞讬谉 (砖讘转 拽讻讞, 讗). 讜讬砖 诇讜诪专 讚拽专谞讗 讚讗讜诪谞讗 诪讗讬住 讟驻讬 诪砖专讙讗 讚谞驻讟讗 讜诇讗 讞讝讬 诇讻住讜讬讬 讘讬讛 诪谞讗 讻诇诇. 讜讗讬 谞诪讬 诪砖讜诐 讚讗讬 谞驻讬诇 诪讬转讘专 诇讗 注讘讬讚 诇讻住讜讬讬 讘讬讛 诪谞讗.



讜讛讗 诪讘讟诇 讻诇讬 诪讛讬讻谞讜, 讘砖诇讬驻讬 讝讜讟专讬. 驻讬专讜砖: 讗讘诇 砖诇讬驻讬 专讘专讘讬 诇讗 诪砖讜诐 讚讗讬 砖诪讬讟 讻专讬诐 诪转讞转讬讛诐 诪转讜讱 讻讜讘讚谉 诪讬转讘专讬, 讜讛诇讻讱 讗讬 讗驻砖专 诇谞注专谉 讜诇住诇拽谉 注讚 诇注专讘, 讜讛讜讬 诇讬讛 诪讘讟诇 讻诇讬 诪讛讬讻谞讜 诇讻讜诇讬 砖讘转 讜讗住讜专. 讜讗诐 转讗诪专 砖诇讬驻讬 专讘专讘讬 谞诪讬 讬讘讬讗 讻专讬诐 讜讬谞讬讞 转讞转讬讛谉, 讜讗讬 诪砖讜诐 讘讬讟讜诇 讻诇讬 诪讛讬讻谞讜 诇讻砖讬爪讟专讱 诇讻专讬诐 讬住诇拽 砖诇讬驻讬谉 讘讬讚 讚讛讗 讻诇讬 砖诪诇讗讻转讜 诇讗讬住讜专 诪讜转专 诇讟诇讟诇讜 诇爪讜专讱 诪拽讜诪讜 讜讻讚讗诪专 专讘讗 讘驻专拽 讻诇 讛讻诇讬诐 (砖讘转 拽讻讚, 讗), 讜专讘 讚讛讜讛 专讘讬讛 讚专讘 讛讜谞讗 讛讻讬 住讘讬专讗 诇讬讛 讻讚讗讬转讗 讘驻专拽 讻诇 讛讻诇讬诐 (砖诐), 讜讘砖诇诪讗 诇住诇拽谉 诪注诇 讙讘讬 讞诪讜专 讗住讜专, 诪砖讜诐 讚讛讗 讙讘讛 讚讞诪专讗 诇讗 爪专讬讱 诇讬讛 讻诇诇 讘砖讘转, 讗讘诇 诪注诇 讙讘讬 讻专讬诐 诪讬讛讗 砖专讬.
讜专讗讬转讬 诇讛专"讝 讛诇讜讬 讝讻专讜谞讜 诇讘专讻讛 砖讻转讘 砖讻诇 砖讗讬谞讜 专讗讜讬 讘砖讜诐 爪讚 诇讟诇讟诇讜 诇爪讜专讱 讙讜驻讜, 讗讬谉 诪讟诇讟诇讬谉 讗讜转讜 诇爪讜专讱 诪拽讜诪讜. 讜讗讬谞讜 诪讞讜讜专 讘注讬谞讬. 砖讛专讬 诇专讘讬 谞讞诪讬讛 讻诇讬 砖诪诇讗讻转讜 诇讗讬住讜专 讗讬谉 专讗讜讬 诇讟诇讟诇讜 诇爪讜专讱 讙讜驻讜 讻诇诇, 诇驻讬 砖讗讬谉 讻诇讬 谞讬讟诇 诇讚讬讚讬讛 讗诇讗 诇爪讜专讱 转砖诪讬砖讜 讛诪讬讜讞讚 诇讜 讘诇讘讚, 讜讗驻讬诇讜 讻谉 诇爪讜专讱 诪拽讜诪讜 诪讟诇讟诇讬谉 讗讜转讜, 讜讻驻讬 驻讬专讜砖 砖诇 专砖"讬 讝"诇 讻诪讜 砖讻转讘谞讜 砖诐 (诇注讬诇 砖讘转 拽讻讚, 讗) 讘住讬讬注转讗 讚砖诪讬讗, 讜讻谉 谞专讗讛 讻讚讘专讬讜. 讜谞专讗讛 诇讬 讚讗讬诇讜 讛讬讜 砖诇讬驻讬 专讘专讘讬 诪讜讟诇讬谉 注诇 讙讘讬 讻专讬诐 讜讻住转讜转 讗讬 谞诪讬 注诇 讙讘讬 拽专拽注 讜讛讜讗 爪专讬讱 诇诪拽讜诪谉 诪讟诇讟诇讬谉 诇爪讜专讱 诪拽讜诪讜, 讗讘诇 诇讛讘讬讗 讻专讬诐 诇讻转讞讬诇讛 讜诇砖讬诐 转讞转讬讛诐 讻讚讬 砖讬讟诇讟诇诐 讘讬讚 诇讗讞专 诪讻谉 诇爪讜专讱 诪讛 砖注砖讬谞讜 诇讜 诪拽讜诐 讘讬讚讬诐 诇讗, 砖讗讬谞讜 讘讚讬谉 讚诪讛 砖讛讜讗 讗住讜专 诇讟诇讟诇讜 谞住讘讘 讜谞讙专讜诐 讗谞讜 诇讟诇讟诇讜 诪诪砖 讘讬讚讬诐. 讜注讜讚 讚诪讞讝讬 讻讞讜讻讗 诇讬讟诇讜 诪注诇 讙讘讬 讞诪讜专讜 讗住专转讜 讜讗转讛 讘讗 诇讛转讬专 诇讟专讜讞 讜诇讛讘讬讗 讻诇讬诐 讜诇讟诇讟诇讜 讘讬讚讬诐 诇讘住讜祝. 讜讗讬谞讜 讚讜诪讛 诇诪讛 砖讛转讬专 专讘 讛讜谞讗 诇讛讘讬讗 讻专讬诐 讜诇讛谞讬讞 转讞转 砖诇讬驻讬 讝讜讟专讬, 讚讛转诐 诇讗 诪讟诇讟诇 诇讬讛 讘讬讚讬诐, 讗讘诇 诪谞注专 讛讜讗 讗转 讛讻专 讜讛谉 谞讜驻诇讬谉 诪讗诇讬讛谉. 讻讱 谞专讗讛 诇讬.



  讛讗 讚讗拽砖讬谞谉: 讜讛讗 诪讘讟诇 讻诇讬 诪讛讬讻谞讜. 讜讗讜拽讬诪谞讗 讘砖诇讬驻讬 讝讜讟专讬, 讻诇讜诪专 砖讬讻讜诇 诇谞注专谉, 诪砖诪注 讚讻诇 砖讬讻讜诇 诇谞注专谉 诇讗 讞砖讘讬谞谉 诇讬讛 讻诪讘讟诇 讻诇讬 诪讛讬讻谞讜, 讚讘讟讜诇 诇砖注讛 讗讬谞讜 讘讟讜诇 讗诇讗 讗诐 讻谉 讛讜讗 诪讘讟诇讜 诇讻讜诇讬 讬讜诪讗. 讗讬讻讗 诇诪讬讚拽 讚讛讗 讗诪专 专讘 讞住讚讗 讘驻专拽 讻讬专讛 (砖讘转 诪讘, 讘) 讗讬谉 谞讜转谞讬谉 讻诇讬 转讞转 转专谞讙讜诇转 诇拽讘诇 讘讬爪转讛, 讜拽讗 诪驻专砖 专讘 讬讜住祝 讟注诪讗 讛转诐 诪砖讜诐 讚拽讗 诪讘讟诇 讻诇讬 诪讛讬讻谞讜, 讜讛讗 讘讬爪讛 讻砖诇讬驻讬 讝讜讟专讬 讛讜讗 讜讬讻讜诇 诇谞注专讛. 讜转讬专抓 讛专讘 专讘讬谞讜 讝专讞讬讛 讛诇讜讬 讝"诇 讚讛转诐 诪讘讟诇 讻诇讬 讗爪诇 讛讘讬爪讛 诇讻讜诇讬 讬讜诪讗. 讜讗讬谞讜 诪讞讜讜专 讘注讬谞讬 讻诇诇, 讚讗诐 讻谉 诪讗讬 拽讗 诪拽砖讬 注诇讬讛 诪诪转谞讬转讬谉 谞讜转谞讬谉 讻诇讬 转讞转 讛谞专 诇拽讘诇 谞讬爪讜爪讜转, 讜讗讬爪讟专讬讱 诇砖谞讜讬讬 谞讬爪讜爪讜转 讗讬谉 讘讛诐 诪诪砖, 讜讻谉 诪谞讜转谞讬谉 讻诇讬 转讞转 讛讚诇祝, 讜诪谞讗 诇讬讛 讚转谞讗 讘诪讘讟诇 诇讬讛 诇讻讜诇讬 砖讘转 诪讬讬专讬. 讗诇讗 讬砖 诇讜诪专 讚诇讗 讛转讬专讜 讗驻讬诇讜 讘讟讜诇 诇砖注转讜 讗诇讗 诇讛爪诇转 讛驻住讚 诪专讜讘讛, 讜讻讚讗讬转讗 讘住诪讜讱 讙讘讬 注砖砖讬讜转 诪讛讜 讚转讬诪讗 诇讛驻住讚 诪讜注讟 谞诪讬 讞砖砖讜 拽讗 诪砖诪注 诇谉 讚诇讗 讛转讬专讜 讗诇讗 诪砖讜诐 讛驻住讚 诪专讜讘讛.
讜讛讗 讚诪拽砖讛 讛转诐 诪讻讜驻讬谉 讗转 讛住诇 诇驻谞讬 讛讗驻专讜讞讬谉 砖讬注诇讜 讜讬专讚讜, 讜驻专拽讬谞谉 诪砖讜诐 讚诪讜转专 诇讟诇讟诇讜 讗讞专 砖讬专讚讜, 讚讗诇诪讗 诇讗 讞讬讬砖讬谞谉 诇讘讟讜诇 砖注讛. 讬砖 诇讜诪专 讚讛转诐 谞诪讬 讛驻住讚 诪专讜讘讛 讛讜讗 砖讗诐 诇讗 讬注诇讜 诇拽讬谞讬讛诐 诪转驻讝专讬诐 讗讬诇讱 讜讗讬诇讱 讜讬讗讘讚讜. 讜讗讬 谞诪讬 讻讬讜谉 讚注砖讜讬讬谉 诇讬专讚 诪注爪诪谉 讜讗讬谉 爪专讬讱 诇讟诇讟诇讜 讗驻讬诇讜 诪谉 讛爪讚 诇讗 讞讬讬砖讬谞谉. 讜讗诐 转讗诪专 讻讬讜谉 砖讛讻专 诪诇讗讻转讜 诇讛讬转专 诇诪讛 诇讗 讬讟诇讟诇谞讜 讗驻讬诇讜 诪砖讜诐 讛驻住讚 诪讜注讟, 讻讬讜谉 砖讛讜讗 讬讻讜诇 诇谞注专讜 讘讻诇 注转 砖讬爪讟专讱 诇讜. 讬砖 诇讜诪专 讚诇注谞讬谉 讛爪诇讛 讞砖砖讜 砖诪讗 讬讘讬讗 讻诇讬 讚专讱 专砖讜转 讛专讘讬诐, 讗诇讗 砖讘诪拽讜诐 讛驻住讚 诪专讜讘讛 诇讗 讞砖砖讜.



 讛讗 讚砖专讬 讛讻讗 专讘 讛讜谞讗 讘砖诇讬驻讬 讝讜讟专讬. 讜诇讗 讗住专 诪砖讜诐 讚讗讬谉 讻诇讬 谞讬讟诇 讗诇讗 诇讚讘专 砖谞讬讟诇, 讗注"讙 讚诪砖诪注 驻专拽 讻讬专讛 (砖讘转 诪讙, 讘) 讙讘讬 谞讜转谞讬谉 讻诇讬 转讞转 讛谞专 诇拽讘诇 谞讬爪讜爪讜转 讚专讘 讛讜谞讗 讗讬转 诇讬讛 讚专讘讬 讬爪讞拽. 讻讘专 讻转讘转讬 砖诐 讘讗专讜讻讛 讘住讬讬注转讗 讚砖诪讬讗.



讛讬转讛 讘讛诪转讜 讟注讜谞讛 讟讘诇 讜注砖砖讬转 诪转讬专 讗转 讛讞讘诇讬诐. 驻讬专讜砖: 讚讜拽讗 讟讘诇 砖讗讬谉 爪专讬讱 讻诇讬 讻讙讜谉 转讘讜讗讛            讗讘诇 讞讘讬转 讬讬谉 砖诇 讟讘诇 砖讛讜讗 爪专讬讱 诇讻诇讬 诪讘讬讗 讻专讬诐 讜诪谞讬讞 转讞转讬讛, 讜讗诪专讬谞谉 注诇讛 讛转诐 (诇注讬诇 砖讘转 诪讙, 讗) 讟讘诇 诪讜讻谉 讛讜讗 讗爪诇 砖讘转 砖讗诐 注讘专 讜转讬拽谞讜 诪转讜拽谉, 讜讛讻讗 讛讻讬 拽讗诪专 讛讬转讛 讘讛诪转讜 讟注讜谞讛 讟讘诇 讗讬谞讛 谞讜讟诇讜 讘注爪诪讜 诇驻讬 砖讗讬谞讜 专讗讜讬 诇讟诇讟诇 讜讻讚转谞谉 讘驻专拽 诪驻谞讬谉 (砖讘转 拽讻讜, 讘) 讗讘诇 诇讗 讗转 讛讟讘诇, 讜讗诐 讟注讜谞讛 注砖砖讬转 讚讜诪讬讗 讚讟讘诇 讚讛讬讬谞讜 讻讜诇住讗 砖讗讬谞讜 专讗讜讬 讘讬讜诪讬讛 诇讻诇讜诐 讗讬谞讜 诪讘讬讗 讻诇讬诐 讜诪谞讬讞 转讞转讬讛.



讘讻讜诇住讗. 讛讗 讚讗讜拽诪讗 讘讻讜诇住讗 讜诇讗 讗讜拽诪讗 讘拽专谞讬 讚讗讜诪谞讗 讜讘砖诇讬驻讬 专讘专讘讬, 讗讬讻讗 诇诪讬诪专 诪砖讜诐 讚讚讜诪讬讗 讚讟讘诇 拽转谞讬 砖讗讬谞讜 专讗讜讬 注讚 砖讬转拽谞谞讜 讜讗驻讬诇讜 讘讞讜诇, 讜注砖砖讬转 谞诪讬 砖讗讬谞讜 专讗讜讬 讗驻讬诇讜 讘讞讜诇 注讚 砖讬转拽谞谞讜.



诪讻谞讬住 专讗砖讜 转讞转讬讛 讜诪住诇拽讜 诇爪讚 讗讞专. 讜讗注"讙 讚讟诇讟讜诇 诪拽爪转 讚讘专 讛诪讜拽爪讛 讻讟诇讟讜诇 讻讜诇讜, 讜讻讚转谞谉 诇注讬诇 讘驻专拽 砖讜讗诇 (砖讘转 拽谞讗, 讗) 注讜砖讬谉 讻诇 爪专讻讬 讛诪转 住讻讬谉 讜诪讚讬讞讬谉 讗讜转讜 讜讘诇讘讚 砖诇讗 讬讝讬讜 讘讜 讗讘专, 讛讻讗 诪砖讜诐 讛驻住讚 讘讛诪转讜, 讜注讜讚 讚讟诇讟讜诇 诪谉 讛爪讚 讛讜讗 砖讗讬谞讜 诪讟诇讟诇讜 讘讬讚 讗诇讗 讘专讗砖讜 讛转讬专讜.



讜讛讗 讗讬讻讗 爪注专 讘注诇讬 讞讬讬诐. 讻诇讜诪专: 砖讛讬讗 诪讚讗讜专讬讬转讗. 讜驻讬专砖"讬 讝"诇 砖讛讜讗 讚讗讜专讬讬转讗 讜讗转讬 讚讗讜专讬讬转讗 讜讚讞讬 讘讟讜诇 讻诇讬 诪讛讬讻谞讜 讚专讘谞谉. 讜谞专讗讛 砖讛讜讗 讝"诇 住讘讜专 讚讗讛讗 讚拽讗诪专讬谞谉 诪讟谞驻讬 讜拽讗 诪讘讟诇 讻诇讬 诪讛讬讻谞讜 拽讗讬, 讗讘诇 讛专"诐 讘"谉 讝"诇 讛拽砖讛 注诇讬讜 讚讗驻讬诇讜 转诪爪讬 诇讜诪专 讚爪注专 讘注诇讬 讞讬讬诐 讚讗讜专讬讬转讗 诇诪讛 讬讘讟诇 讻诇讬 诪讛讬讻谞讜 诇讚讞讜转 讜讚讗讬 砖诇 讚讘专讬讛诐 讘讻讚讬, 讗讚专讘讗 讬转讬专 讞讘诇讬诐 讜讗注"讙 讚诪爪讟专讜 讝讬拽讬, 讚讗讬 诪砖讜诐 讛驻住讚 讛讗 诇讗 砖专讬谞谉 诇讘讟诇 讻诇讬 诪讛讬讻谞讜 讗驻讬诇讜 讘诪拽讜诐 讛驻住讚 诪专讜讘讛 讘砖诇讬驻讬 专讘专讘讬. 讗诇讗 讗注讬拽专 注讜讘讚讗 拽讗讬, 讻诇讜诪专 诪驻谞讬 诪讛 诇讗 专爪讜 诇驻专拽讛 讜诪砖讜诐 讚诇讗 诇讬爪讟专讜 讝讬拽讬, 讜讛讗 爪注专 讘注诇讬 讞讬讬诐 讚讗讜专讬讬转讗 讜拽讗 注讘讬专 讗讚讗讜专讬讬转讗, 讜驻专讬拽 拽讗 住讘专 爪注专 讘注诇讬 讞讬讬诐 讚专讘谞谉, 讜讘诪拽讜诐 驻住讬讚讗 诇讗 讞砖砖讜 诇爪注专 讘注诇讬 讞讬讬诐. 讜讝讛 谞讻讜谉.



砖转讬诐 讘讬讚讬 讗讚诐 讜讗讞转 讘讗讬诇谉 讻砖专讛 讜讗讬谉 注讜诇讬谉 诇讛 讘讬讜诐 讟讜讘. 驻讬专讜砖: 诪驻谞讬 砖讛讬讜 专讙讬诇讬谉 诇讛谞讬讞 讞驻爪讬讛谉 注诇  讛住讻讱 讜谞诪爪讗 诪砖转诪砖 讘讗讬诇谉. 讗讬 谞诪讬 讘砖转讞转讬转 讛住讜讻讛 谞住诪讱 注诇 讛讗讬诇谉 讚讻诇 砖注讛 砖讛讜诇讱 讘住讜讻讛 诪砖转诪砖 讘讗讬诇谉, 讜讻谉 驻讬专砖讜 讘转讜住' 讝"诇. 讗讘诇 讗讬诇讜 讛讬讛 讛住讻讱 谞住诪讱 注诇 讛讗讬诇谉 讜讗讬谞讜 诪砖转诪砖 注诇 讙讘讬 讛住讻讱 诪讜转专, 砖讗讬谞讜 讗住讜专 诇讛砖转诪砖 转讞转 爪诇讬讜 砖诇 讗讬诇谉 注爪诪讜 讜讻诇 砖讻谉 转讞转 爪诇 讛住讜讻讛 讛谞住诪讻转 讘讗讬诇谉.





讛诪讗讬专讬

讻讘专 讘讬讗专谞讜 讘诪砖谞讛 砖讻诇 砖讛讙讬注 诇讞爪专 讛讞讬爪讜谞讛 讗诐 讛讬讜 讻诇讬诐 讛谞讬讟诇讬诐 讻讙讜谉 讻诇讬 讝讻讜讻讬转 讜讚讜诪讬讛诐 谞讜讟诇诐 讘讬讚 讜讗诐 讗讬谞诐 谞讬讟诇讬诐 诪转讬专 讗转 讛讞讘诇讬诐 讜讛诐 谞讜驻诇讬诐 诪讗诇讬讛诐 讜诪注转讛 讛讙注 注爪诪讱 砖讛讬讜 讞讘诇讜转 砖讗诐 讬驻诇讜 注诇 讙讘讬 拽专拽注 讬砖讘专讜 讻讬爪讚 讛讜讗 注讜砖讛 诪讘讬讗 讻专讬诐 讜讻住转讜转 讜诪谞讬讞 转讞转讬讛谉 讜诪转讬专 讗转 讛讞讘诇讬诐 讜讛砖拽讬诐 谞讜驻诇讬诐 注诇讬讛诐 讘讚"讗 讘讞讘诇讜转 拽讟谞讜转 讜讻诇讬诐 拽讟谞讬诐 砖讗驻砖专 诇讜 讗讞专 砖谞驻诇讜 注诇讬讛诐 诇讛砖诪讬讟 讛讻专讬诐 讜讛讻住转讜转 诪转讞转讬讛诐 砖谞诪爪讗 砖讗讬谉 讻讗谉 讘讟讜诇 讻诇讬 诪讛讬讻谞讜 讜讗注"驻 砖谞转讬谞转 讻诇讬 转讞转 讛转专谞讙讜诇转 诇拽讘诇 讘讬爪转讛 讬讻讜诇 讙"讻 诇谞注专讛 讜讻谉 讘谞转讬谞转 讻诇讬 转讞转 讛谞专 诇拽讘诇 讛砖诪谉 驻讬专砖讜讛 讙讚讜诇讬 讛专讗砖讜谞讬诐 讘砖诪拽爪讛 讗转 讛讻诇讬 诇讻讱 讻诇 讛讬讜诐 讛讗 讚注转讜 诇谞注专诐 诪讜转专 讜诪"诪 讗祝 讘住转诐 谞专讗讛 诇讬 砖讛讚讘专 讻讱 讛讜讗 砖讗讬谉 讚注转讜 诇谞注专 讘砖诪谉 讜讘讬爪讛 砖诪讗 转砖讘专 讛讘讬爪讛 讜讬砖驻讱 讛砖诪谉 讗讘诇 讝讜 砖讘讻讗谉 注拽专 讛讻讜谞讛 讛讜讗 诇砖诪讟诐 诇砖注转讜 讜讬"诪 诪驻谞讬 砖讛驻住讚 讛讘讬爪讛 讜讛砖诪谉 讛驻住讚 诪讜注讟 讛讜讗 讜诇讗 讞砖砖讜 讻诪讜 砖讬转讘讗专 讘住诪讜讱 讗讘诇 讝讜 讛驻住讚 诪专讜讘讛 讛讜讗 讜诪转讜讱 讻讱 讛拽诇讜 讘讜 讜讗住讜专 讘住讬住 诇讚讘专 讛讗住讜专 讗讬谉 讻讗谉 砖诇讗 讛讜谞讞讜 注诇 讚注转 讘住讬住 讗诇讗 诇讛住讬专诐 诇砖注转诐 讗讜 砖诇讗 讛讜谞讞讜 砖诐 讘讬谉 讛砖诪砖讜转 诇讚注转 拽爪转 讗诇讗 砖讻讘专 住转专谞讜讛 讘驻专拽 谞讜讟诇 讜诪"诪 讗诐 讛讬讜 讙讚讜诇讜转 注讚 砖讗讬谉 讬讻讜诇 诇讛砖诪讬讟 讛讻专讬诐 讜讛讻住转讜转 诪转讞转讬讛诐 讗住讜专 砖讗讬谉 诪讘讟诇讬诐 讻诇讬 诪讛讬讻谞讜 讗诇讗 讬谞讬讞诐 注讚 诪讜爪讗讬 砖讘转 讜诪诪讛 砖讗诪专讜 砖诪讘讬讗 讻专讬诐 讜讻住转讜转 讜诪谞讬讞 转讞转讬讛诐 讗转讛 诇诪讚 砖讻诇讬 谞讬讟诇 讗祝 诇讚讘专 砖讗讬谞讜 谞讬讟诇 讜诪讛 砖讬砖 诇砖讗讜诇 讘讛 诇注谞讬谉 驻讬' 砖讛专讬 专讘 讛讜谞讗 砖讛讜讗 讘注诇 讛砖诪讜注讛 住讜讘专 讻专' 讬爪讞拽 讘驻' 讻讬专讛 砖诪讗 讚讜拽讗 讘砖讘讬诇 诪转 讜讚讘专 砖讗讬谉 注诇讬讜 转讜专转 讻诇讬 讜讬砖 讘讛 讚专讻讬诐 讗讞专讬诐 讜讻诪讜 砖讘讬讗专谞讜 讘驻' 讻讬专讛 讗诇讗 砖诇注谞讬谉 驻住拽 讗讬谉 诇谞讜 爪讜专讱 讘讛诐:



讜讬砖 砖讜讗诇讬诐 讜讗祝 讘讘讬讟讜诇 讻诇讬 诪讛讬讻谞讜 诇诪讛 谞讗住专 讜讛诇讗 讘驻' 诪驻谞讬谉 讗诪专讜 讘讛诪讛 砖谞驻诇讛 诇讗诪转 讛诪讬诐 诪讘讬讗 讻专讬诐 讜讻住转讜转 讜诪谞讬讞 转讞转讬讛 讜讗诐 注诇转讛 注诇转讛 砖讘讟讜诇 讻诇讬 诪讛讬讻谞讜 讚专讘谞谉 讜爪注专 讘注诇讬 讞讬讬诐 讚讗讜专讬讬转讗 讜讗转讬 讚讗讜专讬讬转讗 讜讚讞讬 讚专讘谞谉 讜讗祝 讘讝讜 讬砖 爪注专 讘注诇讬 讞讬讬诐 讘讛注诪讚转 讛讘讛诪讛 讟注讜谞讛 讗驻砖专 砖讘讝讜 讛专讬 讬讻讜诇 诇讛驻拽讬注 爪注专讛 讘讛转专转 讛讞讘诇讬诐 讜诪驻谞讬 讛驻住讚 诪讜注讟 讗讬谉 诪转讬专讬谉 讘讟讜诇 讻诇讬 诪讛讬讻谞讜 讘讬讚讬诐 讜讛讜讗 砖讗诪专讜 诇诪讟讛 讞诪讜专讜 砖诇 专"讙 讛讬转讛 讟注讜谞讛 讚讘砖 讜诇讗 专爪讛 诇驻专拽讛 注讚 诪讜爪讗讬 砖讘转 讜诇诪讜爪讗讬 砖讘转 诪转讛 讜砖讗诇讜 注诇讬讜 讜讛转谞谉 谞讜讟诇 讗转 讛谞讬讟诇讬诐 讜讚讘砖 专讗讜讬 诇讟诇讟诇 讛讜讗 讜驻讬专砖讜讛 讻砖讛讚讘讬砖 砖讗讬谞讜 专讗讜讬 注讜讚 讗诇讗 诇讻转讬转讗 讚讙诪诇讗 讜讗讬谉 诇讛转讬专讜 诪讛讻谞讛 讝讜 砖讛专讬 讗住讜专 诇讬转谞讛 诇砖诐 诪砖讜诐 专驻讜讗讛 讜砖讗诇讜 注讜讚 讜讬转讬专 讛讞讘诇讬诐 讜讛砖拽讬诐 谞讜驻诇讬诐 讜转讬专抓 拽讗 诪讬爪讟专讜 讝讬拽讬 讻诇讜诪专 砖讬转讘拽注讜 讘谞驻诇讛 讜讛拽砖讜 注讜讚 讜讬讘讬讗 讻专讬诐 讜讻住转讜转 讜转讬专抓 诪讬讟谞驻讬 讜讗讬讻讗 讘讟讜诇 讻诇讬 诪讛讬讻谞讜 讜砖讗诇讜 注讜讚 讜讛讗 讗讬讻讗 爪注专 讘注诇讬 讞讬讬诐 讜讛讬"诇 诇讛转讬专 讜讛驻住讬讚 讛讻诇 讜转讬专抓 拽住讘专 爪注专 讘注诇讬 讞讬讬诐 讚专讘谞谉 讜诪"诪 诇讚注转谞讜 砖爪注专 讘注诇讬 讞讬讬诐 讚讗讜专讬讬转讗 讻诪讜 砖讛转讘讗专 爪专讬讱 诇讛转讬专 讛讞讘诇讬诐:



讬砖 砖讜讗诇讬诐 讘讚讘专讬诐 砖讗讬谉 谞讬讟诇讬诐 讜砖诇讬驻讬 讝讜讟专讬 砖讗讬谉 讘讛诐 讘讬讟讜诇 讻诇讬 诪讛讬讻谞讜 诪讛 爪专讬讱 诇讻专讬诐 讜讻住转讜转 讜讬讟诇诐 讘讬讚 砖讛专讬 爪专讬讱 讛讜讗 诇诪拽讜诪诐 讜讗诐 诪驻谞讬 砖讗讬谞讜 讬讻讜诇 诇讛砖转诪砖 讘诪拽讜诪讜 砖讛专讬 讙讘 讛讘讛诪讛 讛讜讗 讜讗住讜专 诇讛砖转诪砖 讘讘注诇讬 讞讬讬诐 讛专讬 诪"诪 爪专讬讱 诇诪拽讜诪讜 砖诇讗 转诪讜转 讘讛诪转讜 谞专讗讛 砖讗讬谉 爪讜专讱 诪拽讜诪讜 谞讗诪专 讗诇讗 砖爪专讬讱 诇诪拽讜诪讜 诪诪砖 诇讬砖讘 讘讜 讜讗"转 讜讗祝 讘专讘专讘讬 讬讘讬讗 讻专讬诐 讜讻住转讜转 讜讬讟诇诐 讗讞"讻 讘讬讚 诪爪讜专讱 诪拽讜诪讜 砖讛讜讗 讛讻专 讜讛讻住转 砖爪专讬讻讬诐 诇讜 讬专讗讛 砖诪讗讞专 砖讛讜讗 注讜砖讛讜 讘住讬住 诇讛谉 诇讻转讞讬诇讛 讗讬谉 诪转讬专讬诐 注讜讚 讘讙讜祝 讛讻专讬诐 诇爪讜专讱 诪拽讜诐 讗讞专 砖讛讜讗 讘注爪诪讜 注砖讗讜 [讘住讬住] 砖讗"讻 诇讗 讛讜注讬诇讜 讻诇讜诐:



讝讛 砖讛转专谞讜 讘讛讘讗转 讻专讬诐 讜讻住转讜转 讚讜拽讗 讘诪拽讜诐 砖讬砖 驻住讬讚讗 讙讚讜诇讛 讗讘诇 讘驻住讬讚讗 诪讜注讟转 诇讗 砖讛专讬 诪"诪 讬砖 讻讗谉 讘讟讜诇 讻诇讬 诪讛讬讻谞讜 讘诪拽爪转 讜讛讜讗 讻诇 讗讜转讛 砖注讛 砖讛讗讬住讜专 注诇讬讛 诪注转讛 讛讬转讛 讟注讜谞讛 讞转讬讻讜转 砖诇 讝讻讜讻讬转 砖讗祝 讛讜讗 爪专讬讱 诇砖讘专谉 注讜讚 诪转讬专 讗转 讛砖拽讬诐 讜谞讜驻诇讬' 讘拽专拽注 讗注"驻 砖讬砖 讻讗谉 驻住讬讚讗 诪讜注讟转 诪讛专讘讛 讚拽讬拽讬诐 砖诇讗 讬讜讻诇 诇诇拽讟诐 砖诇驻住讬讚讗 诪讜注讟转 讻讝讜 诇讗 讞砖砖讜 讗注"驻 砖讘驻专拽 诪砖讬诇讬谉 诪爪讬谞讜 讞砖砖讗 诇驻住讬讚讗 诪讜注讟转 讝讜 讗讬谞讛 讞砖讜讘讛 诇讻诇讜诐 讜讻谉 讛讚讬谉 讗诐 讛讬转讛 讟注讜谞讛 转讘讜讗讛 砖诇 讟讘诇 讗讘诇 讬讬谉 砖讬砖 讻讗谉 驻住讬讚讗 诪专讜讘讛 诪讜转专 讜讛讜讗 砖讗诪专讜 讘驻' 讻讬专讛 讞讘讬转 砖诇 讟讘诇 砖谞砖讘专讛 诪讘讬讗 讻诇讬 讜诪谞讬讞 转讞转讬讛:



讛讬转讛 讘讛诪转讜 讟注讜谞讛 砖诇讬祝 砖诇 转讘讜讗讛 专"诇 诪砖讗讜讬 砖诇 讙讚讬砖讬诐 诪谞讬讞 专讗砖讜 转讞转讬讜 讜诪住诇拽讜 诇爪讚 讗' 讜讛讜讗 谞讜驻诇 诪讗诇讬讜:



讗住讜专 诇讗讚诐 诇讛砖注谉 讗讜 诇砖驻砖祝 注爪诪讜 注诇 讙讘讬 讘讛诪讛 讘砖讘转 诪驻谞讬 砖诪砖转诪砖 讘讘注诇讬 讞讬讬诐 讜诪"诪 讚讜拽讗 爪讚讚讬谉 讗住讜专讬诐 讗讘诇 爪讚讬 爪讚讚讬诐 诪讜转专讬诐 讜诪讛 讛诐 爪讚讚讬诐 讚驻谞讬 讘讛诪讛 讜注讜拽爪讬讛 讜注专驻讛 砖讛诐 诪拽讜诪讜转 砖讗讬谉 专讗讜讬讬诐 诇专讻讬讘讛 讜讗讬住讜专诐 诪驻谞讬 砖讛诐 讻谞讙讚 讛讙讘 砖讛讜讗 诪拽讜诐 专讻讬讘讛 讜爪讚讬 爪讚讚讬谉 讛讜讗 讛诪专讚注转 砖注诇 讛讞诪讜专 讜诇讙讚讜诇讬 讛诪驻专砖讬诐 专讗讬转讬 砖诪拽讜诪讜转 讗诇讜 讗驻讬' 讛讬讜 注诇讬讛诐 注砖专 诪专讚注讜转 讝讛 注诇 讝讛 讗住讜专 诇住诪讜讱 注诇讬讛诐 讜讗驻讬诇讜 砖拽讬诐 专拽讬诐 讛诪砖转诇砖诇讬诐 注诇讬讛诐 讗讘诇 砖拽 讛诪诇讗 讜讘讜诇讟 诇讗讜讬专 砖讘爪讚讚讬谉 讛讜讗 讛谞拽专讗 爪讚讬 爪讚讚讬谉 讜诪讜转专 诇讛砖转诪砖 讘讛诐 讜讻谉 诪讛 砖转讞转讬讛 讻讙讜谉 诪注讬讛 讜讙讬' 讚讜拽讗 讘诪"砖 讘讙诪' 讘住讜讙讬讗 讝讜 诪讗讬 诇讗讜 讙讜讜诇拽讬 讚讛讜讜 诇讛讜 爪讚讚讬诐 讻诇讜诪专 住诇讬诐 讛注砖讜讬讬诐 诪讝诪讜专讜转 讚拽讜转 讜讛诐 砖讟讜讞讬诐 讜讞讘讜拽讬诐 注诇 讚驻谞讬 讛讘讛诪讛 讻注讬谉 诪专讚注转 讜诇讗 砖讬讛讜 讘讜诇讟讜转 讘讗讜讬专 讜转讬专抓 诇讗 讘讗讘专 讙讜讜诇拽讬 讻诇讜诪专 住诇讬诐 砖诇 诪砖讗讜讬 讙讚讜诇 砖讛诐 讗专讜讻讬诐 讛专讘讛 讜讘讜诇讟讬诐 讘讗讜讬专 讛爪讚讚讬诐 讜讻砖诪转讬专 讗转 讛讞讘诇讬诐 讛讜讗 住讜诪讱 讗转 注爪诪讜 注诇讬讛诐 讜诇讗 注诇 讚驻谞讬 讛讘讛诪讛 讜讬砖 讙讜专住讬诐 讘专讗砖讜谞讛 讞讘专 讙讜讜诇拽讬 讜驻讬专讜砖讜 住诇讬诐 讛讞讘讜拽讬诐 讜讛诪讞讜讘专讬诐 讘讘讛诪讛 注诇 讛讚专讱 砖讻转讘谞讜 讜讬"诪 讘注"讗:



讻诇 砖讗谞讜 讗讜住专讬诐 讘转砖诪讬砖 讝讛 讚讜拽讗 砖讘讗 诇讛砖注谉 讘讻讞 讘讬讚讜 讗讜 讘专讙诇讜 讗讜 讘讝专讜注讜 讜讘讻讜谞转 转砖诪讬砖 讗讘诇 讛谞讙讬注讛 诪讜转专转 砖讗讬谉 讛谞讙讬注讛 转砖诪讬砖 讜讛讜讗 砖讗诪专讜 讘转诇诪讜讚 讛诪注专讘 讘讗讞专讜谉 砖诇 讬"讟 讗讬转 转谞讗讬 转谞讬 谞砖注谞讬谉 注诇 讙讘讬 讘讛诪讛 讜讗讬转 转谞讗讬 转谞讬 讗讬谉 谞砖注谞讬谉 诪讗谉 讚诪专 谞砖注谞讬谉 讘讘专讬讗 诪讗谉 讚诪专 讗讬谉 谞砖注谞讬谉 讘转砖 讜注讜讚 讗诪专讜 砖诐 讘谞住讞 讗讞专 讚诪专 谞砖注谞讬谉 讘讛讗讬 讚诪讬住转诪讬讱 爪讬讘讞专 专"诇,,, 讚诪专 讗讬谉 谞砖注谞讬谉 讘讻讜讘砖 讗转 讻讘讚讜 讜讻谉 专讗讬讛 诪诪住讻转 讞讙讬讙讛 砖讗诪专讜 讬讜住祝 讘谉 讬讜注讝专 讗讜诪专 砖诇讗 诇住诪讜讱 讜讗诪专讜 注诇讬讛 砖诪注 诪讬谞讛 住诪讬讻讛 讘讻诇 讻讞讜 讘注讬谞谉 讚讗讬 诇讗讜 讛讻讬 诪讗讬 拽讗 注讘讬讚 诇讬住诪讜讱 讜讗祝 讘转诇诪讜讚 讛诪注专讘 讗诪专讜 砖诐 讛讚讗 讗诪专讛 爪专讬讱 诇讻讘讜砖 讗转 讻讘讚讜 讚讗讬 诇讗 讻谉 讜讻讬 讗住讜专 诇讬讙注 讘讘讛诪讛 讜讗注"驻 砖讛诇讻讛 讻讛诇诇 砖讛讬讛 诪转讬专 诇住诪讜讱 讜诪砖讜诐 讚住诪讬讻讛 爪专讱 拽专讘谉 讛讜讗 讜诇讗 讞砖砖讜 讘讜 诇砖讘讜转 诪"诪 诇诪讚谞讜 砖讗祝 砖诇讗 讘诪拽讜诐 诪爪讜讛 诇讗 讗住专讜 讗诇讗 讘讘讗 诇讬砖注谉 讘讻讞 讜讛"讛 诇讗讬诇谉 讜砖谞讬讛诐 诪讚讘专讬 住讜驻专讬诐 讘讗讬诇谉 砖诪讗 讬转诇讜砖 讜讘讘讛诪讛 砖诪讗 讬讞转讜讱 讝诪讜专讛 讗讜 诪拽诇 诇讛谞讛讬讙讛 讜讻诇 砖讻讜讘砖 讗转 讻讘讚讜 砖讗住专谞讜 讘讘讛诪讛 驻讬专讜砖讜 讘讬谉 讻讘讚讜 砖诇 注爪诪讜 讘讬谉 讻讘讚讜 砖诇 讻诇讬 讗讜 砖诇 砖讜诐 讚讘专 讜诪"诪 讚讜拽讗 砖诇讗 诇爪讜专讱 讛讘讛诪讛 讗讘诇 诇爪讜专讻讛 诪讜转专 诇讬转谉 注诇讬讛 讘讙讚 讗讜 诪专讚注转 诪驻谞讬 讛爪谞讛 讗讜 诪驻谞讬 讛讞诪讛 讗诇讗 砖诇讗 转爪讗 讘讛诪转讜 讘讛 诇专讛"专 讻诪讜 砖讛转讘讗专 讘驻专拽 讞诪砖讬:



讛注讜砖讛 住讜讻转讜 讘讬谉 讛讗讬诇谞讜转 讜讛讗讬诇谞讜转 讚驻谞讜转 诇讛 讻诇 砖讛诐 讞讝拽讬诐 讗讜 砖拽砖专诐 讜讞讝拽诐 砖诇讗 转讛讗 专讜讞 诪爪讜讬讛 诪谞讬讚转诐 讻砖讬专讛 砖讗诇诪诇讗 讻谉 讻诇 诪讞讬爪讛 砖讗讬谞讛 讬讻讜诇讛 诇注诪讜讚 讘专讜讞 诪爪讜讬讛 砖诇 讬讘砖讛 讗讬谞讛 诪讞讬爪讛 注砖讛 住讜讻转讜 讘专讗砖 讛讗讬诇谉 注讚 砖讻砖讛讜讗 注讜诇讛 爪专讬讱 诇注诇讜转 讘讗讬诇谉 讻砖讬专讛 讗讘诇 讗讬谉 注讜诇讬谉 诇讛 讘讬讜诐 讟讜讘 砖讗讬谉 诪砖转诪砖讬谉 讘讗讬诇谉 讗驻讬' 讘爪讚讚讬讜 讜讻谉 砖拽专拽注 讛住讜讻讛 谞拽砖专 讘讚驻谞讬 讛讗讬诇谉 讜讻砖谞讜转谉 讻诇讬讜 诇砖诐 谞诪爪讗 诪砖转诪砖 讘讗讬诇谉 讜讗驻讬' 讛讬讜 砖诐 砖转讬 讚驻谞讜转 讘讬讚讬 讗讚诐 砖拽专拽注讬转 讛住讜讻讛 谞砖注谉 注诇讬讛诐 讜讘砖诇讬砖讬转 讛讜讗 谞砖注谉 注诇 讛讗讬诇谉 讜讗讬谉 注讜诇讬谉 诇讛 讘讬讜诐 讟讜讘 讗讘诇 砖诇砖 讘讬讚讬 讗讚诐 讜专讘讬注讬转 讘讗讬诇谉 注讜诇讬谉 诇讛 讘讬讜诐 讟讜讘 砖讛专讬 讗诇讜 谞讬讟诇 讛讗讬诇谉 讬讻讜诇讛 诇注诪讜讚 讘讗讜转诐 砖讘讬讚讬 讗讚诐 讜讬"诪 讘讛 讬讻讜诇讛 诇注诪讜讚 讘讻砖专讜转 砖讛专讬 讚讜驻谉 讛讗讬诇谉 讗讬谞讜 诇讗 诪注诇讛 讜诇讗 诪讜专讬讚 讻诪讜 砖讬转讘讗专 讘诪拽讜诪讜:





转讜住驻讜转 专讬"讚

讗诪专 专讘 讛讜谞讗 讛讬转专 讘讛诪转讜 讟注讜谞讛 讻诇讬 讝讻讜讻讬转 诪讘讬讗 讻专讬诐 讜讻住转讜转 讜诪讟讛 转讞转讬讛谉 讜诪讜拽诪讬谞谉 诇讛 讘拽专谞讬 讚讗讜诪谞讬 讚诇讗 讞讝讬 诇讛 讜拽砖讬讗 诇讬 讚讗"讻 诪讜讻讬讞 诪讬讻谉 讚拽住讘专 专"讛 砖诪讜转专 诇讟诇讟诇 讻诇讬 讛谞讬讟诇 诇爪讜专讱 讚讘专 砖讗讬谞讜 谞讬讟诇 讘砖讘转 讜诇注讬诇 讘驻' 讻讬专讛 讗诪专讬' 专' 讬爪讞拽 讗诪专 讻砖诐 砖讗讬谉 谞讜转谞讬谉 讻诇讬 转讞转 讛转专谞讙讜诇转 诇拽讘诇 讘讬爪转讛 讻讱 讗讬谉 讻讜驻讬谉 注诇讬' 讻诇讬 讘砖讘讬诇 砖诇讗 转砖讘专 拽住讘专 讗讬谉 讻诇讬 谞讬讟诇 讗诇讗 诇讚讘专 讛谞讬讟诇 讘砖讘转 讜讗诪专讬' 讛转诐 讗诪专 诇讛讜 专讘 砖讘转 驻讬拽讜 讗诪专谉 诇讬' 诇专' 讬爪讞拽 讻讘专 转专讙诪讛 专讘 讛讜谞讗 诇砖诪注转讬讱 讘讘讘诇 讚讗诪专 专"讛 注讜砖讬谉 诪讞讬爪讛 诇诪转 讘砖讘讬诇 讛讞讬 讜讗讬谉 注讜砖讬谉 诪讞讬爪讛 诇诪转 讘砖讘讬诇 讛诪转 讻讜' 讗诇诪讗 拽住讘专 专"讛 讗讬谉 讻诇讬 谞讬讟诇 讗诇讗 诇爪讜专讱 讚讘专 讛谞讬讟诇 讻专' 讬爪讞拽 讜讛讻讗 讛讬讗讱 讛讬讛 诪转讬专 诇讛谞讬讞 讻专讬诐 讜讻住转讜转 转讞转 拽专谞讬 讚讗讜诪谞讬 砖讛诐 诪讜拽爪讬诐 讜讬"诇 讛讚专 讘讬' 专"讛 诪讛讛讬讗 诪砖讜诐 讚讗讜转讘讬谞谉 讛转诐 诇专讘 讬爪讞拽 诪讟讜讘讗 诪转谞讬讬转讗 讜讗讜拽诪讬谞讛讜 讘砖讬谞讜讬讗 讚讞讜拽讬: 



讜讛讗 拽讗 诪讘讟诇 讻诇讬 诪讛讬讻谞讜 讘注"讻 讗讬转 诇谉 诇驻专讜砖讬 讚讛谞讬 拽专谞讬 讚讗讜诪谞讬 讛谉 诪讜拽爪讬谉 诪讞诪转 讞住专讜谉 讻讬住 讚拽驻讬讚 注诇讬讬讛 讜砖诪讗 讬砖讘专讜 诪驻谞讬 砖讛谉 砖诇 讝讻讜讻讬转 讜诪讜拽爪讛 诪讞诪转 讞住专讜谉 讗驻讬诇讜 诇爪讜专讱 诪拽讜诪讜 讗讬谉 诪讟诇讟诇讬谉 讗讜转讜 讻讬讜谉 讚拽驻讬讚 注诇讜讬' 砖讗讬诇讜 讛讬讛 拽专谞讬 讚讗讜诪谞讬 讻诪讜 讻诇讬诐 砖诪诇讗讻转谉 诇讗讬住讜专 讗诪讗讬 讗诪专讬谞谉 讚拽讗 诪讘讟诇 讻诇讬 诪讛讬讻谞讜 讛砖转讗 讙专谞讬 讙讜驻讬讬讛讜 诪爪讬 诇讟诇讟讜诇讬 诇爪讜专讱 诪拽讜诪讜谉 讜讻专讬诐 讜讻住转讜转 砖转讞转讬讛谉 诇讗 讻"砖 讜讛"谞 讗诪专谉 诇注讬诇 讘砖诇讛讬 驻专拽 转讜诇讬谉 讘诪谞注诇 砖注诇 讛讗诪讜住 诇讗讘讬讬 砖讗诐 讛讬讛 专讬讘讜讬 诪讜转专 诇谞注谞注 讛诪谞注诇 讜讛讗诪讜住 谞讜驻诇 讜诇讗 讛讜讬 诪谞注诇 讘住讬住 诇讗诪讜住 讜诇讬转住专 诪砖讜诐 讚讗诪讜住 讙讜驻讬' 诇爪讜专讱 讙讜驻讜 诪讜转专 讛讜讗 讛讬诇讻讱 讗讬谉 诇驻专砖 拽专谞讬 讚讗讜诪谞讬 讗诇讗 诪讜拽爪讬谉 诪讞诪转 讞住专讜谉 讻讬住 砖讗住讜专 诇讟诇讟诇讜 讗驻讬' 诇爪讜专讱 诪拽讜诪谉 讜讛"讛 谞诪讬 诇讻专讬诐 砖转讞转讬讛谉: 



讘砖诇讬驻讬 讝讬讟专讬 驻讬专砖 讛诪讜专讛 诪砖讜讗讜转 拽讟谞讬诐 砖砖讜诪讟 讛讻专 诪转讞转讬讛谉 讜谞讜驻诇讬谉 注诇 讻专 砖谞讬 讜讻谉 注讚 砖诪讙讬注讬谉 诇讗专抓 讗讬 拽砖讗讬 讜诇讬诪讗 讛讻专讬诐 谞注砖讜 讘住讬住 诇讚讘专 讛讗住讜专 讜讬讛讗 讗住讜专 诇讟诇讟诇谉. 讚讛讗 讛谞讬讞 诪讚注转 讛讜讬 讜讘诪谞讬讞 讗诪专讬' 讙讘讬 诪注讜转 砖注诇 讛讻专 讚谞注砖讛 讘住讬住 诇讚讘专 讛讗住讜专 讜讗住讜专 诇谞注专 讛讻专 讜讛"谞 讬讛讗 讗住讜专 诇砖诪讜讟 讛讻专讬诐 诪转讞转讬讛谉 讜讗讬谉 诇讜诪专 讚诇讗 讬拽专讗 讘住讬住 讗诇讗 讻砖诪谞讬讞 诪讘注"讬 讗讘诇 讻砖诪谞讬讞 讘砖讘转 诇讗 讚讛讗 讘驻' 讻讬专讛 诪讜转讘讬谞谉 诇诪"讚 讗讬谉 诪讘讟诇讬谉 讻诇讬 诪讛讬讻谞讜 诪讞讘讬转 砖诇 讟讘诇 砖谞砖讘专讛 砖诪讘讬讗 讻诇讬 讜诪谞讬讞 转讞转讬' 讜讛讗 拽讗 诪讘讟诇 讻诇讬 诪讛讬讻谞讜 讜讻谉 诪谞讜转谞讬谉 讻诇讬 转讞转 讛谞专 诇拽讘诇 谞讬爪讜爪讜转 讜讻谉 诪讻讜驻讬谉 讗转 讛住诇 诇驻谞讬 讛讗驻专讜讞讬谉 讜讻诇 讗诇讗 讘砖讘转 诪谞讬讞谉 讜拽专讬 诇讛讜 讘讬讟讜诇 讻诇讬 诪讛讬讻谞讜 讜诇讗 讗诪专讬' 砖讗诐 讬爪讟专讱 诇讻诇讬 讬砖驻讻谞讜 讘诪拽讜诐 讗讞专 砖讻讬讜谉 砖讛谞讬讞 讛讟讘诇 诇转讜讻讜 讘砖讘转 谞注砖讛 讘住讬住 诇讚讘专 讛讗讬住讜专 讜讗住讜专 诇讟诇讟诇讜 转砖讜讘讛 讛转诐 讗注"驻 砖讛谞讬讞讜 讘砖讘转 注"讚 诇注诪讜讚 砖诐 讛谞讬讞谉 讜诇讗 诇驻讬 砖注讛 讜讛讬诇讻讱 谞注砖讜 讘住讬住 诇讚讘专 讛讗住讜专 讗讘诇 讛讻讗 诇驻讬 砖注讛 讛谞讬讞 讛讚讘专讬诐 砖诇讗 讬砖讘专讜 讘注转 谞驻讬讬诇转谉 讜讗诇 砖讬注诪讚讜 注诇讬讛谉 讻诇 讛讬讜诐 讛讬诇讻讱 诪讜转专 诇砖讜诪讟谉: 



砖转讬诐 讘讬讚讬 讗讚诐 讜讗转 讘讗讬诇谉 讻讜' 诪诐 砖驻讬专砖 讛诪讜专讛 砖住讻讱 讛住讜讻讛 住诪讱 注诇 讗讜转谉 砖转讬诐 讘讬讚讬 讗讚诐 讜注诇 讛讗讬诇谉 讗注"驻 砖诇砖讜谉 讛讙诪专讗 诪讜讻讬讞 讻谉 讚讻转讬讘 讘诪拽爪转 住驻专讬诐 讜讗谞讞 住讻讱 注诇讜讬' 讗讬谞讜 谞"诇 讻诇诇 讚讛讻讬 转谞讬 专讬砖讗 讛注讜砖讛 住讜讻转讜 注诇 讙讘讬 讛讙诪诇 讗讜 注"讙 讛讗讬诇谉 讻砖讬专讛 讜讗讬谉 注讜诇讬谉 诇讛 讘讬讜"讟 讜讛转诐 讘注"讻 砖注砖讛 拽专拽注讬转 讛住讜讻讛 注诇 讛讗讬诇谉 诪砖诪注 讜住讘讬讘 诇讛 注砖讛 讚驻谞讜转 诇诪注诇讛 讜讘转专 讛讻讬 转谞讬 砖转讬诐 讘讗讬诇谉 讜讗讞转 讘讬讚讬 讗讚诐 讗讜 砖转讬诐 讘讬讚讬 讗讚诐 讗讜 砖转讬诐 讘讬讚讬 讗讚诐 讜讗讞转 讘讗讬诇谉 讻砖专讛 讜讗讬谉 注讜诇讬谉 诇讛 讘讬讜"讟 讚诇讗 诪讘注讬' 讻砖注讜诪讚转 讻诇 拽专拽注讬转 注诇 讛讗讬诇谉 诇讘讚讜 砖讗讬谉 注讜诇讬谉 诇讛 讗诇讗 讗驻讬'拽 注诇 讛讗讬诇谉 讜注诇 砖转讬诐 讘讬讚讬 讛讗讚诐 讗讬谉 注讜诇讬谉 诇讛 讜讛讚专 转谞讬 讛注讜砖讛 住讜讻转讜 讘讬谉 讛讗讬诇谞讜转 讜讛讗讬诇谞讜转 讚驻谞讜转 诇讛 讻砖专讛 讛讛讬讗 讜讚讗讬 诪讬讬专讬 砖注砖讛 讛讗讬诇谞讜转 讚驻谞讜转 诇住讜讻讛 讜拽专拽注 注讜诇诐 讛讬' 拽专拽注讬转 讛住讜讻讛 讗讘诇 砖转讬诐 讘讬讚讬 讗讚诐 拽专拽注讬转 讛住讜讻讛 住诪讱 注诇讬讛诐 讜诇诪注讛诇 诪讛谉 注砖讛 讛讚驻谞讜转 讜讛住讻讱 讜讙诐 讛诪讜专讛 砖诐 讘住讜讻讛 驻讬专砖 讻讚讘专讬: 



诇讗 讚讻驻讬讬' 诇讗讬诇谉 讻讜' 驻讬' 讻驻祝 讛讗讬诇谉 讜住诪讱 讛转拽专讛 注诇讬讜 讜诪驻谞讬 讝讛 讗讬谉 注讜诇讬谉 诇讛 砖讛讜讗 诪砖转诪砖 注"讙 讛讗讬诇谉 讗讘诇 诇注讜诇诐 讗诐 讞拽拽 讘爪讚讬 讛讗讬诇谉 讜砖诐 砖诐 专砖讬 讛拽讜专讜转 讛转拽专讛 注讜诇讬谉 诇讛 讘讬讜"讟 讚爪讚讚讬谉 砖专讬 讗讬 讛讻讬 讗讬诪讗 住讬驻讗 讻讜' 驻讬' 讗讬 讗诪专转 讚讻驻讬讬' 诇讗讬诇谉 讗"讻 讗注"驻 砖注砖讛 砖诇砖 讘讬讚讬 讗讚诐 讗诪讗讬 注讜诇讬谉 诇讛 讘讬讜"讟 讜讛讗 讻诇 注讬拽专 讛转拽专讛 讛讬讗 住诪讜讻讛 注诇 讛讗讬诇谉 讗"讜 讚讞拽 讛讜讗 讜诪砖"讛 注讜诇讬谉 诇讛 讘讬讜"讟 讚讬讻讜诇讛 诇注诪讜讚 讘诇讗 讛讗讬诇谉 讜诪讛讚专 讗诇讗 讛讘"注 讘讙讜讜讝讗 驻专住讻谞讗 驻讬' 诇注讜诇诐 爪讚讚讬谉 诪讜转专讬谉 讜讛讻讻讗 讻讙讜谉 讚住诪讱 讛转拽专讛 注诇 讛讗讬诇谉 讜诪讬讛讜 诇讗 转讬诪讗 讚讻驻讬讬' 诇讗讬诇谉 讗诇讗 讻诪讜转 砖讛讬讗 注讜诪讚 住诪讱 专讗讬 讛拽讜专讜转 注诇讬讜 讜讛讬诇讻讱 讻砖注砖讛 砖转讬诐 讘讬讚讬 讗讚诐 讝讜 讘爪讚 讝讜 讜讗讞转 讘讗讬诇谉 讗讬谉 讛转拽专讛 讬讻讜诇 讛诇注诪讜讚 讘讗诇 住诪讬讻转 讛讗讬诇谉 讗讘诇 讗诐 注砖讛 砖诇砖 讘讬讚讬 讗讚诐 讜讗讞转 讘讗讬诇谉 讻诇 注讬拽专 讛转拽专讛 讗讬谞讛 住诪讜讻讛 讗诇讗 注诇 讛砖诇砖 砖讘讬讚讬 讗讚诐 讜讛讗讬诇谉 诇讗 注砖讗讜 讗诇讗 讻注讬谉 讻讜转诇 讘注诇诪讗 诪谉 讛爪讚 讜讝讛 砖讬谞讛 注讻砖讬讜 砖讻砖讛讬讬谞讜 讗讜诪专' 讚讻驻讬讬' 诇讗讬诇谉 诪砖诪注 砖讻诇 住诪讱 讛转拽专讛 讛讬讗 注诇 讛讗讬诇谉 讜讛砖诇砖 砖讘讬讚讬 讗讚诐 讛谉 诪拽爪转谉 讻诪讜 讻转诇讬诐 讘注诇诪讗 讗讘诇 讛砖转讗 讚诇讗 讻驻讬讬' 诇讗讬诇谉 讗诇讗 住诪讱 讛拽讜专讜转 注诇讬讜 讻讗砖专 讛讜讗 注讜诪讚 讬讘讗 讬驻讛 砖讘砖讘转讬诐 讘讬讚讬 讗讚诐 诇讗 住讙讬 讚诇讗 讬住诪讜讱 讛讗讬诇谉 讛转拽专讛 讗讘诇 讘砖讘诇砖 讬讻讜诇讛 诇注诪讜讚 讛转拽专讛 注诇 砖诇砖 讜讗"爪 诇住诪讬讻转' 讛讗讬诇谉 讜讛"讛 谞诪讬 讗诐 讛讬讜 砖转讬诐 讘讬讚讬 讗讚诐 讻注讬谉 诪讘讜讬 讜砖诐 讛转拽专讛 注诇讬讛谉 讜讗讞转 讘讗讬诇谉 砖注讜诇讬谉 诇讛 讚讛砖转讗 谞诪讬 讬谞讟诇 讛讗讬诇谉 讜讛讗讬 讬讻讜诇讛 诇注诪讜讚 讜讗转讬讗 讘讝讛 讛讻诇诇 讜讛讗 讚谞拽讟 砖诇砖讛 讘讬讚讬 讗讚诐 讚讛讻讬 讜讚讗讬 讬讻讜诇 诇住诪讜讱 讛转拽专讛 注诇讬讛谉 讘诇讗 讛讗讬诇谉 讗讘诇 讛砖转讬诐 讘讬讚讬 讗讚诐 驻注诪讬诐 讬讻讜诇 讜驻注诪讬诐 讗讬谞讜 讬讻讜诇 讗诐 讛诐 讝讜 讻谞讻讚 讝讜 讬讻讜诇 讗讘诇 讝讜 讘爪讚 讝讜 讗讬谞讜 讬讻讜诇 讜讛诪讜专讛 诪砖讘砖 讗"讬 讛讻"讬 讜讗讜诪专 讛"讙 讗诇讗 诪讗讬 爪讚讚讬谉 讗住讜专讬谉 讻讜' 讜讗讬谞讜 谞"诇 讻诇诇:





诪讛专砖"讗 - 讞讬讚讜砖讬 讛诇讻讜转

讙诪专讗 讚讬拽讗 谞诪讬 讚拽转谞讬 讚讜诪讬讗 讚讟讘诇 诪讛 讟讘诇 诇讗 讞讝讬 讻讜' 诇讻讗讜专讛 拽砖讛 诪讗讬 拽讗诪专 讚讬拽讗 谞诪讬 讚讛讗 讛诪拽砖讛 谞诪讬 讬讜讚注 讚讗讬讬专讬 讘诇讗 讞讝讬 讜诪拽砖讛 诇专讘 讛讜谞讗 讻驻讬专砖"讬 讚讗讬 讛讜讬 住"讚 讚讗讬讬专讬 讘讚讞讝讬 转拽砖讬 诇讬讛 诪讘专讬讬转讗 讗诪转谞讬' 讚拽转谞讬 谞讜讟诇 讗转 讛讻诇讬诐 讛谞讟诇讬诐 讘砖讘转 讻讚诪拽砖讛 诇注讬诇 诇专讘 讛讜谞讗 诇诪讗讬 讚住"讚 讚讗讬讬专讬 讘讚讞讝讬 讜讬砖 诇讬讬砖讘 讚讛"拽 讚讗讬讬专讬 讛讻讗 讘讻讜诇住讗 讚诇讬讻讗 驻住讬讚讗 讚讜诪讬讗 讚讟讘诇 讚讬拽讗 谞诪讬 讚讗讬转 诇谉 诇诪讬诪专 讚讜诪讬讗 讚讗诇"讻 转拽砖讬 诇讱 讗诪转谞讬' 讗诇讗 注"讻 讚讗诪专讬 讚讜诪讬讗 拽转谞讬 讚讟讘诇 讚诇讗 讞讝讬 讜讗"讻 诇专讘 讛讜谞讗 谞诪讬 诇讗 转拽砖讬 讚诪讬讬专讬 讚讜诪讬讗 讚讟讘诇 讚诇讬讻讗 驻住讬讚讗 讜讛"讛 讚讛"诪 诇讗讜拽诪讗 讛讱 讘专讬讬转讗 讘砖诇讬驻讬 专讘专讘讬 讜诇讗 转拽砖讬 诇专讘 讛讜谞讗 讜讻"讻 讛转讜住' 讘驻专拽 讻讬专讛 注"砖 讜讚讜"拽:


砖诐 讗诇讗 讛转诐 讘讙讜讗讝讗 讜驻专住讻谞讗 讻讜' 讜驻讬专砖"讬 讜诇讗 住诪讱 讛住讻讱 注诇讬讛谉 讻讜' 注讻"诇 拽"拽 讚讗"讻 讚讜诪讬讗 讚讛讻讗 讘讗讬谞讜 住讜诪讱 讘专讬砖讗 讘讘' 讘讬讚讬 讗讚诐 讜讗讞转 讘讗讬诇谉 讚注讜诇讬谉 诇讛 讘讬讜"讟 讜讗驻砖专 诇讜诪专 讚谞拽讟 讘讻讛"讙 讘专讬砖讗 砖转讬诐 讘讬讚讬 讗讚诐 讜讗讞转 讘讗讬诇谉 讚诪住转诪讗 注诇 讗讜转讛 诪讞讬爪讛 讚讗讬诇谉 讛讙讙 住诪讱 讚拽砖讛 诇住诪讜讱 讛讙讙 注诇 讘' 诪讞讬爪讜转 讗讘诇 讘住讬驻讗 讘讚讜驻谉 讚' 讜讚讗讬 讚讗"爪 诇住诪讜讱 讛讙讙 讜拽"诇:





讞讻诪转 砖诇诪讛

讙诪' 讜诪转讬专 讛讞讘诇讬诐 讻讜' 讻爪"诇 讜讗讞"讻 砖诐 讘讙讜讗讝讗 驻专住讻谞讗 讻讜' 讻诇 讗讬诇讜 砖讬谞讟诇 讛讗讬诇谉 讻讜' 讻爪"诇:


专砖"讬 讘讚"讛 诪讗讬 讗转 讻讜' 诇讘讚讛 讛住"讚:


讘讚"讛 砖诇讬祝 讻讜' 讜诪讜拽爪讛 讛讜讗 讜讗驻讬' 诇讻讛谞讬诐 诇讗 讞讝讜 谞诪讞拽:


讘讚"讛 诪讗讬 诇讗讜 讻讜' 讘爪讚 讛讞诪讜专 讛住"讚:


讘讚"讛 讗"谞 讘诇讻转讗 讻注讬谉 砖注讜砖讬谉 讻讜' 讻爪"诇. 讜谞"讘 注讬讬谉 诇注讬诇 讘住讜祝 讛讝讜专拽:


讘讗"讚 讘驻谞讬诪讬 讜砖讜讘 讗讬谞讜 讬讜爪讗 讻讜' 讻爪"诇:


讘讚"讛 砖转讬诐 讘讬讚讬 讻讜' 讗诐 讻讜诇谉 谞拽讘注讜转 讘讗讬诇谉 讻讜' 讻爪"诇:


讘讚"讛 讗诪讗讬 注讜诇讬谉 诇讛 讘讬讜"讟 讛专讬 讻讜' 讛讚"讗:


讘讚"讛 讛"讙 讻讜' 住讜祝 住讜祝 讗诪讗讬 注讜诇讬谉 诇讛 讘讬讜"讟 讗诇讗 讛转诐 讘讙讜讝讗 驻专住讻谞讗 讚讗讬诇谉 讙讜驻讗 讚讜驻谉 讻讜' 讻爪"诇:


讘讚"讛 诪讗讬 诇讗讜 讛讗 讻讜' 讻"注 住讘专讬 讗住讜专 诇讛砖转诪砖 讘讗讬诇谉 讻爪"诇 讜讛住"讚 讜讗讞"讻 诪讛"讚 讗诪专 讗讘讬讬 讻讜':


讘讗"讚 讚住"诇 诇专"砖 讘谉 讗诇注讝专 爪讚讚讬谉 讻讜' 讻爪"诇. 讜谞"讘 谞"诇. 讘讗"讚 讗诇讗 爪讬讚讬 爪讚讚讬谉 砖讛讙讝注 爪讚讚讬谉 讜讛拽谞讬诐 讛谞转讜谞讬诐 讘谞拽讘讬诐 爪讬讚讬 爪讚讚讬诐 讜讘爪讬讚讬 爪讚讚讬诐 驻诇讬讙讬. 谞"讘 讻谉 讛讜讗 讘住"讗 讗讘诇 讘驻谞讬诐 讛讜讗 注讬拽专:





专砖"砖

讙诪专讗 诪讬转讬讘讬 讛讬转讛 讘讛诪转讜 讻讜' 讛转诐 讘讻讜诇住讗. 诇讻讗讜专讛 讛诪"诇 讘砖诇讬驻讬 专讘专讘讬 [砖讜讘 谞讝讻专转讬 砖讻"讻 讛转讜住' 诇注讬诇 (诪"讙 讘) 讚"讛 讻讘专] :



砖诐 讜讛讗讬讻讗 爪注专 讘注"讞. 注驻讬专砖"讬 讜讝讛 诇"驻 讚讬讟诇诐 讘讬讚讬诐. 诪砖讜诐 讚诪讜拽爪讛 讞诪讬专讗 讻注讬谉 转讜专讛 讻诪"砖 讛诪讛专砖"讗 讘讘讬爪讛 (讙 讘') 讘砖诐 转"讬. 讗讘诇 拽砖讛 诪讚讜注 诇讗 讛转讬专 讛讞讘诇讬诐 讜讬驻诇讜 讗祝 砖讬讘拽注讜 诪砖讜诐 爪注专 讘注"讞 讚专讘谞谉. 讜讗讜诇讬 讘砖讜讗"转 诇讗 讛讞诪讬专讜 诪砖讜诐 讛驻住讚 诪诪讜谉:





讛讙讛讜转 讬注讘"抓

专砖"讬 讚"讛 砖转讬诐 讘讬讚讬 讗讚诐 讻讜' 讚讘讻诪讛 讚讜讻转讬 转谞谉 讻讜'. 谞"讘 讜讗讬转 诇讬讛 拽专讗 谞诪讬 讜讬注砖讜 诇讛诐 住讜讻讜转 讗讬砖 注诇 讙讙讜 (谞讞诪讬讛 讞):





讞讬讚讜砖讬 讞转"住

讜讛讗 诪讘讟诇 讻诇讬 诪讛讬讻谞讜 注讬讬谉 讛讬讟讘 讘讗讜专讱 讘讚讘专谞讜 诇注讬诇 诪"讙 诪讘讜讗专 讛讻诇 讘注讝讛"讬:


拽住讘专 爪注专 讘注诇讬 讞讬讬诐 讚专讘谞谉. 诇驻讬 诪讛 砖讛砖专讬砖 专诪讘"谉 讘驻' 砖诇讜讞 讛拽谉 讚诇讗 讛讙讬注 专讞诪讬 砖诪讬诐 注诇 讘注诇讬 讞讬讬诐 讘诪讛 砖讛讜讗 诇爪专讻讬 讗讚诐 注"砖 讜讻谉 讘讚讬谉 砖讛专讬 讻转讬讘 讜专讚讜 讘讚讙转 讛讬诐 讜讛专讬 讟讜注谞讬谉 注诇 讛讘讛诪讛 诪砖讗讜转 讜专讜讚讬谉 讘诪拽诇 讜诇讬讻讗 诪砖讜诐 爪注专 讘"讞 讜讘讝讛 诪讬讜砖讘 诪讗讬 讚诪拽砖讜 讘砖讬讟讛 诪拽讜讘爪转 讚讘"诪 诇"讘 诪"讟 诇讝拽谉 讜讗讬谞讜 诇驻讬 讻讘讜讚讜 驻讟讜专 诪驻专讬拽讛 砖讛讜讗 爪注专 讘"讞 讜诇拽"诪 讚讻诇 砖讛讜讗 诇爪讜专讱 讗讚诐 讜讻讘讜讚讜 讜讛驻住讚 诪诪讜谞讜 诇讬讻讗 诪砖讜诐 爪注专 讘"讞 讜讗"讻 讛讻讗 讘砖诪注转讬谉 讗讬 讗住讜专 诇讛讘讬讗 讻专讬诐 诪砖讜诐 讘讬讟讜诇 讻诇讬 诪讛讬讻谞讜 讗"讻 诪砖讜诐 讛驻住讚 诪诪讜谞讜 讗讬谉 爪专讬讱 诇讛转讬专 讛砖拽讬谉 讜诇讛驻住讬讚 讗驻讬' 转诪讜转 讛讘讛诪讛 转讞转讬讜 讜诇讬讻讗 诪砖讜诐 爪注专 讘"讞 讗讱 砖"住 驻专讬讱 诇讬转讬 爪注专 讘"讞 讜诇讚讞讬 讗讬住讜专 讚讘讬讟讜诇 讻诇讬 讜讻讬讜谉 砖讬讻讜诇 诇讛讘讬讗 讻专讬诐 转讜 诇讬讻讗 讛驻住讚 诪诪讜谉 讜讛讚专 讛"诇 爪注专 讘"讞 讜转诪讛转讬 注诇 专诪讘"谉 砖讛拽砖讛 讗驻讬专砖"讬:


砖转讬诐 讘讬讚讬 讗讚诐. 注讬讬谉 转讜住' 讜注讬讬谉 驻谞讬 讬讛讜砖注 讘住讜讻讛 砖诐 讘讗专 讛讬讟讘. 讜诇驻注"讚 诇诪住拽谞讗 讚砖诪注转讬谉 讚专"诪 诪转讬专 爪讚讚讬诐 讜转谞讗讬 讛讬讗 讜讗"讻 诪砖谞讛 讚住讜讻' 讚专讗砖 注讙诇讛 讗转讬' 讻专"诪 讻诪讘讜讗专 讘砖"住 砖诐 讗"讻 注"讻 讗"讗 诇驻专砖 讗诇讗 讻驻讬专砖"讬 讚讛转诐 讚讛讜讛 诪砖诪砖 讘讗讬诇谉 讙讜驻讬' 讜诇讗 讘爪讚讚讬谉 注讬讬谉 讜拽"诇:


诇诪讟讛 诪注砖专讛 讟驻讞讬诐. 注' 转讜住' 讜拽讜砖讬讬转诐 讬"诇 讚诪讬讬专讬 讘注讜诪讚 讘讻专诪诇讬转 讻诪"砖 转讜住' 注讬专讜讘讬谉 诇"讘 注"讘 讚"讛 讛讗 拽诪砖转诪砖 讜讻讜'. 讜讗诪谞诐 诪讛 砖转讬' 转讜住' 讗转讬' 讻专讘讬 诇讻讗讜专讛 讻讜讜谞转诐 讘砖转讬 砖讘讜转讬诐 讻专诪诇讬转 讜诪砖转诪砖 讘讗讬诇谉 诪讜讚讛 专讘讬 讚讙讝专讜 讘讬谉 讛砖诪砖讜转 讜讝讛 讛讜讗 住讘专转 专注"讘 讘注讬专讜讘讬谉 诇"讚 注"讘 诪转谞讬' 谞转谞讜 讘诪讙讚诇 讜讻讜' 注"砖. 诪讬讛讜 讚讘专讬讜 爪"注 诪住转诪讗 讚转诇诪讜讚讗 诇"讘 注"讘. 讜讬"诇 讘诪住拽谞讗 诪讬讬专讬 讘注讜诪讚 讘讻专诪诇讬转 讜诇诪注诇讛 诪注砖专讛 讗讬谉 注讬专讜讘讜 注讬专讜讘 讚讛"诇 讘' 砖讘讜转讬诐 诪专讛"讬 诇讻专诪诇讬转 讜诪砖转诪砖 讘诪讞讜讘专 讜诇诪讟讛 诪注砖专讛 讟驻讞讬诐 讛"诇 诪讻专诪诇讬转 诇讻专诪诇讬转 讜诇讬讻讗 讗诇讗 诪砖讜诐 诪讞讜讘专 讜诪讜转专 诇专讘讬 讻爪"诇 诇讛专' 注"讘 砖诐. 讗讱 讗讬 住"讚 转讜住' 讘砖诪注转讬谉 谞讞转讜 诇讻讱 讗"讻 讘诇讗"讛 诇拽"诪 讚谞讬诪讗 讛"谞 讘注讜诪讚 讘讻专诪诇讬转 讜讻诪"砖 诇注讬诇. 讜注讬讬谉 诪"砖 讘住' 讗讘谉 注讜讝专 讘驻讬' 讚讘专讬 转讜住'. 讜讘住' 诪注讬诇 爪讚拽讛 住讬' 讟' 讜讘住' 讗讛诇 讚讜讚 讘砖诐 住' 讛谞拽专讗 讗住讬驻转 讝拽谞讬诐. 讜讛讻诇 讛诪爪讗讛 砖诇 讞讬讚讜讚 讜讗讬谞谞讜 讗诪转 讜讗讜诇讬 谞讗诪专 讚诪讬讬专讬 讘讗讬诇谉 专讱 讚砖讬讬讱 砖诪讗 讬拽讟讜诐 讙诐 诇专讘讬 讻诪讘讜讗专 讘注讬专讜讘讬谉 诇"讚 注"讘 讜驻讬专砖"讬 讚"讛 讙讝专讛 砖诪讗 讬拽讟讜诐 讜讻讜' 注"砖 讜拽"诇:


讜注讻"驻 讬砖 诇注讬讬谉 诪讗讬 驻专讬讱 砖"住 讚诇诪讗 讘专讬讬转' 讚诇讗 讻专讘讬 讜讗讬 诪谞讬讞 讛讻诇讻诇讛 注诇 讛讗讬诇谉 讘诇讬 讬转讚 诪诪"谞 讗讬 谞讬讟诇 讛注专讜讘 诪讻诇讻诇讛 诪讟诇讟诇 诪讻专诪诇讬转 诇专"讛 讜讗讬 讬讟讜诇 讛讻诇讻诇讛 注爪诪讜 讜讬讘讬讗讛讜 诇诪讟讛 讚讛"诇 诪讻专诪诇讬转 诇讻专诪诇讬转 讻诪"砖 转讜住' 诇注讬诇 讞' 注"讗 讚"讛 专讞讘讛 讜讻讜' 诪"诪 讛专讬 诪砖转诪砖 讘诪讞讜讘专 讙讜驻讬' 砖讛讻诇讻诇讛 诪讜谞讞 注诇 讛讗讬诇谉. 讗讘诇 讻砖诪讜谞讞 讘讬转讚 讬讻讜诇 诇讬讟诇 讛讻诇讻诇讛 注爪诪讜 诪谉 讛讬转讚 讚讛"诇 爪讚讚讬谉 讚砖专讬 讜诪讟诇讟诇 诪讻专诪诇讬转 诇讻专诪诇讬转 讜讬"诇 讛讻诇讻诇讛 讘注爪诪讜 讗讬谞讛 讙讘讜讛 注砖专讛 讜诇讗 讚诪讬 诇拽讜驻讛 诇注讬诇 讞' 注"讗 讜讗"讻 讻砖诪讜谞讞转 讘专"讛 诇讗 讛讜讛 转讜 讻专诪诇讬转 讜讛"诇 诪讟诇讟诇 诪讻专诪诇讬转 诇专"讛 讜拽"诇:

